Q=0	C=0	SS=0	LS=0	PS=0	DC=0	LC=0	SD=0	BS=0	G0=33	G1=19	G2=9	DLID=az_RU	BODY=Һәзрәти Фатимеји-ЗәһранынÂ (с.ә)Â мүбарәк мөвлуду ҝүнү мүнасибәти илә бүтүн мүсәлманлары тәбрик едирик\nҺәзрәти Мәһәммәд (с) бујурур: Еј Фатимә! Һәр кәс сәнә салават ҝөндәрсә АллаһÂ ону бағышлајар вә ҹәннәтин һарасында олсам белә ону мәнимлә бәрабәр едәр.\nХаным Фатимә (с.ә) бесәтин 5-ҹи илиндә гәмәри тәгвими илә ҹәмадиус-сани ајынын 20-и дүнјаја ҝәлиб. Дүнја вә ахирәт ханымларынын сејјидәси,Â Һәзрәт Рәсулуллаһын (с) ҝөзүнүн ишығы ханым Фатимеји-Зәһранын (с.ә.) мүбарәк мөвлуд ҝүнү Ханымлар ҝүнүÂ кими дә гејд едилир.\nФатимеји-Зәһранын(с.ә.) дүнјаја ҝәлдији ҝүн – Ислам аләминдә ән әзәмәтли ҝүнләрдән бири һесаб едилир. Бу ҝүнүн мүгәддәслијинә дәлил олараг Аллаһ Тәала Рәсули-Әкрәмә (с) мүждә верир, бу мүнасибәтлә Гурани-Кәримин «Көвсәр» сурәсини назил едир.\nҺәзрәт Фатимәдән (ә) 10 һәдис\n1. Һәзрәт Фатимә (ә) бујуруб: “Сизин ән јахшыныз инсанларла мүлајим вә меһрибан давранан, ән дәјәрлиниз исә ханымына гаршы меһрибан вә ҝүзәштли оланыныздыр.” (“Нәһҹ әл-һәјат”, сәһ. 168)\n2. Һәзрәт Фатимә (ә) бујуруб: “Мәһәммәд вә Әли бу үммәтин аталарыдыр. Әҝәр үммәт бу ики нәфәрә итаәт етсә, онлары зәлаләт вә һәмишәлик әзабдан горујаҹаглар. Әҝәр онларла мүвафиг олсалар, әбәди немәтә говушдураҹаглар.” (“Мүстәдрәк әл-вәсаил”, ҹ. 12, сәһ. 262)\n3. Һәзрәт Фатимә (ә) бујуруб: “Ананын хидмәтиндә дајан. Чүнки ҹәннәт ананын ајаглары алтындадыр.” (“Нәһҹ әл-һәјат”, сәһ. 322)\n4. Һәзрәт Фатимә (ә) бујуруб: “Анд олсун Аллаһа ки, “ахирәт сәфәринә нә һазырламышам?” дүшүнмәклә, мәним гәм-гүссәм артмыш, јохсуллуғум ағырлашмыш вә тәәссүфүм узун-узады олмушдур.” (“Нәһҹ әл-һәјат”, сәһ. 80)\n5. Һәзрәт Фатимә (ә) бујуруб: “Һәдид, Вагиә вә Рәһман сурәләрини охујан шәхс һәм ҝөјдә, һәм дә јердә ҹәннәт әһли кими таныныр.” (“Нәһҹ әл-һәјат”, сәһ. 280)\n6. Һәзрәт Фатимә (ә) Имам Әлијә (ә) деди: “Еј Әбул-Һәсән! Мән өз Рәббимдән һәја едирәм ки, сәндән јеринә јетирмәјә ҝүҹүн чатмајаҹағы бир шеји истәјәм.” (“Биһар әл-әнвар”, ҹ. 38, сәһ. 103; “Нәһҹ әл-һәјат”, сәһ. 17)\n7. Һәзрәт Фатимә (ә) атасына деди: “Еј Аллаһын Рәсулу! Гадынлар издиваҹ едәркән дирһәмләри (мал) өз меһријјәләри едирләр. Бәс, мәнимлә онларын арасында нә фәрг олар? Сәндән истәјирәм ки, мәним меһријјәми мал гәрар вермәјәсән вә Аллаһдан истәјәсән ки, мәним меһријјәм Сәнин үммәтинин ҝүнаһкарларына шәфаәт етмәк ихтијары олсун”. (“Фатимәнин (ә) кәламларынын енсиклопедијасы”, сәһ. 278)\n8. Һәзрәт Фатимә (ә) бујуруб: “Аллаһын рәсулу (с) бујурду: Һәр кәс гызым Фатимәни севсә мәни севиб вә һәр кәс Фатимәни разы етсә мәни разы едибдир.” (“Нәһҹ әл-һәјат”, сәһ. 289)\n9. Һәзрәт Фатимә (ә) деди: “Атаҹан, мәһшәр ҝүнүнү вә ҹамаатын о ҝүн чылпаг дајанаҹаглары ҝүнү хатырладым. Вај, о ҝүн Уҹа Аллаһ гаршысында пис әмәлләрдән.” (“Нәһҹ әл-һәјат”, сәһ. 282)\n10. Һәзрәт Фатимә (ә) бујуруб: “Аллаһ силеји-рәһими (гоһумларла әлагә сахламағы) өмрүнүзүн узун олмасы вә сајынызын артмасы үчүн сәбәб гәрар вермишдир.” (“Еһтиҹаҹ”, ҹ. 1, сәһ. 97)\n867 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=0	G0=16	G1=14	G2=4	DLID=az_RU	BODY=iyul 16, 2021 - 12:56 AM Хәбәрин коду : 1160761 Мәнбә : АБНА Хәбәр Аҝентлији Link:\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, артыг ики аја јахындыр; Сәлимә Мәзари, Талибанла мүбаризәјә садигдир. Әфганыстанын шималында јерләшән Бәлхин әјаләтинин Чаһаркәнт шәһәринин валиси олмасындан бир ил кечир. Талибанын Чаһаркәнтдәки сәрт вә нәфәс кәсиҹи фәалијјәтләри гадыны мүһарибәнин өн ҹәбһәсинә чәкди. Сәлимә Мәзаринин мүһарибә табелијиндә оланларын һамысы Талибана гаршы сәфәрбәр олмуш јерли сакинләрдир. Бу көнүллүләрин һеч бири Әфганыстан Силаһлы Гүввәләринин үзвү дејил. Бунлар һөкумәтин дәстәјинә дә саһиб дејилләр.\nБәлх әајләтиндәки һәрбчиләрин еһтијатсызлығы, гадыны Талибаны јатырмаға вә Чаһаркәнт әһалисини террорчуларын зүлмүндән азад етмәјә мәҹбур едиб. Сәлимә Мәзари дејир ки, дәфәләрлә Бәлхдәки мүлки вә һәрби вәзифәлиләрдән бу барәдә көмәк истәдик, анҹаг онлар Талибанын бөлҝәдәки фәалијјәтләрини вә террорчу актларыны һесаба алмадылар.\nХаным Мәзари, Чаһаркәнтын јүздән чох сакинин сәфәрбәр едиб. Бу халг гијамы гүввәләринин дә һөкумәт тәрәфиндән һеч бир дәстәји јохдур. Бунлар Мәзари Шәриф вә Бәлхин диҝәр бөлҝәләринин Шиә әһалисинин көмәји илә малијјәләшдирилирләр. Онларын аваданлыг тәҹһизаты да мүһарибә заманы Шиә халгын көмәји илә тәмин едилди. Индијә гәдәр Чаһаркәнтдәки бу көнүллү халг дәстәләри Талибан дөјүшчүләринин варлығынын бәзи мөвгеләрдән тәмизләмәјә наил олмушлар. Анҹаг тәһлүкә ондадыр ки, Талибан хүсуси гүввәләри дә мүһарибәдә иштирак едир. Талибан Гырмызы Бирлији олараг билинән хүсуси гүввәләр; Ән тәһлүкәли вә ағыр дөјүшләри апарырлар. Талибан һәрәкатынын Чаһаркәнтдәки фәалијјәти бөлҝәдәки 46.000 инсанын һәјатыны тәһдид едир.


Q=5	C=3	SS=3	LS=1	PS=0	DC=2	LC=0	SD=0	BS=0	G0=101	G1=86	G2=44	DLID=az_RU	BODY=Јеһова илә әмәкдашлығыны дәјәрләндир! | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Раратонга Самоа Сејшел креолу Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо михе монгол море нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\n«Биз Аллаһын әмәкдашларыјыг» (1 КОР. 3:9).\nТа әзәлдән Јеһованын хидмәтчиләри һансы шәрәфә лајиг ҝөрүлүбләр?\nБиз инди хүсусилә һансы иши дәјәрләндирмәлијик? Ҝәләҹәкдә бизи нә ҝөзләјир?\n1. Јеһова ҝөрдүјү ишә неҹә јанашыр?\nЈЕҺОВА ҝөрдүјү ишдән һәзз алан әмәксевәр Аллаһдыр (Мәз. 135:6; Јәһ. 5:17). О истәјир ки, јаратдығы шүурлу варлыглар да, Онун кими, ҝөрдүкләри ишдән һәзз алсынлар. Буна ҝөрә дә Јеһова онлара хош вә мәмнунедиҹи иш тапшырды. Мисал үчүн, О, һәр шеји илкин Оғлу илә бирҝә јаратмышды. (Колослулара 1:15, 16 ајәләрини оху.) Елә Мүгәддәс Китабда да дејилир ки, Иса јер үзүнә ҝәлмәздән өнҹә ҝөјдә Аллаһын јанында «мемар» иди (Сүл. мәс. 8:30).\n2. Нәјә әсасән дејә биләрик ки, Јеһова мәләкләрә һәмишә ваҹиб ишләр тапшырыр?\n2 Мүгәддәс Китаб Јеһованын мәләкләрә ишләр тапшырдығына даир нүмунәләрлә долудур. Мәсәлән, Адәмлә Һәвва ҝүнаһ ишләдиб ҹәннәтдән говуланда Аллаһ «Еден бағынын шәргинә керувларыны вә һәр тәрәфә фырланан одлу гылынҹыны гојду ки, һәјат ағаҹына ҝедән јолу горусунлар» (Јар. 3:24). Јахуд Вәһј 22:6 ајәсиндә јазылыб ки, Јеһова «јахын ҝәләҹәкдә баш верәҹәк һадисәләри гулларына ҝөстәрмәк үчүн мәләјини ҝөндәрди».\nИНСАНЛАРА ҺӘВАЛӘ ОЛУНАН ИШЛӘР\n3. Јер үзүндә оларкән Иса Јеһованы неҹә тәглид етмишди?\n3 Камил инсан олан Иса јер үзүндә Јеһованын тапшырдығы бүтүн ишләри ҹанла-башла ҝөрүрдү. О, Јеһовадан нүмунә ҝөтүрәрәк шаҝирдләринә ваҹиб иш тапшырмышды. Онлар тапшырылан иши баша чатдырмаға әзмли олсунлар дејә Иса демишди: «Буну билин, мәнә иман едән адам мәним етдијим ишләри едәҹәк вә бунлардан да бөјүк ишләр едәҹәк, чүнки мән Атамын јанына ҝедирәм» (Јәһ. 14:12). Бу ишин тәҹили олдуғуну вурғуламаг үчүн о демишди: «Һәлә ки, ҝүндүздүр, мәни ҝөндәрәнин ишләрини ҝөрмәлијик. Ҝеҹә јахынлашыр. Ҝеҹә һеч кәс иш ҝөрә билмәз» (Јәһ. 9:4).\n4-6. а) Нәјә ҝөрә биз Нуһ вә Муса пејғәмбәрә миннәтдар олмалыјыг? б) Аллаһын инсанлара тапшырыглар вермәкдә мәгсәди нә иди?\n4 Иса јер үзүнә ҝәлмәздән өнҹә дә Јеһова инсанлара ишләр тапшырырды. Мәсәлән, Адәмлә Һәвва онлара тапшырылан иши јарытмасалар да, диҝәр инсанлар Аллаһын бујурдуғу ишләри јеринә јетирирдиләр (Јар. 1:28). Јеһова Нуһ пејғәмбәрә үмумдүнја Дашгындан сағ чыхмаға көмәк едәҹәк ҝәмини тикмәк үчүн хүсуси ҝөстәришләр вермишди. О да Јеһованын бүтүн ҝөстәришләринә нөгтәсинә кими әмәл етмишди. Нә јахшы ки, Нуһ пејғәмбәр ишинә мәсулијјәтлә јанашмышды, јохса биз инди һәјатда олмаздыг (Јар. 6:14—16, 22; 2 Пет. 2:5).\n5 Муса пејғәмбәрә исә Јеһова мүгәддәс мәскәнин тикилмәси вә каһинлијин тәшкил едилмәси илә бағлы ҝөстәришләр вермишди. О да һәр шеји ҝөстәришләрә ујғун етмишди (Чых. 39:32; 40:12—16). Һәтта бу ҝүн биз онун һәмин тапшырығы сәдагәтлә јеринә јетирмәсинин хејрини ҝөрүрүк. Неҹә? Һәвари Павел изаһ етмишди ки, Ганунун һәмин тәләбләри ҝәләҹәк хејир-дуалары символизә едирди (Ибр. 9:1—5, 9; 10:1).\n6 Аллаһ нијјәтинин тәдриҹән һәјата кечмәси үчүн хидмәтчиләринә вахташыры мүхтәлиф тапшырыглар верирди. Бу тапшырыглар һәр заман Аллаһын иззәтләнмәси вә итаәткар инсанларын хиласы наминә верилирди. Һәмчинин Исанын ҝөјдә вә јердә ҝөрдүјү ишләр дә бу мәгсәдә хидмәт едирди (Јәһ. 4:34; 17:4). Јеһованы иззәтләндирмәк иши бу ҝүн бизә дә тапшырылыб (Мат. 5:16; 1 Коринфлиләрә 15:58 ајәсини оху). Буну нәјә әсасән дејә биләрик?\nТАПШЫРЫЛАН ИШЛӘРӘ ДҮЗҜҮН ЈАНАШ\n7, 8. а) Бу ҝүн мәсиһчиләрә һансы ишләр һәвалә едилиб? б) Јеһованын рәһбәрлијинә неҹә јанашмалыјыг?\n7 Разы оларсыныз ки, Јеһованын гејри-камил инсанлары Өзүнә әмәкдаш сечмәси һејрәтамиздир (1 Кор. 3:9). Кечмишдә Нуһа вә Мусаја тапшырыг вердији кими, Јеһова бу ҝүн дә бәзиләрини Конгрес вә Падшаһлыг залларынын, еләҹә дә филиалларын тикинтисиндә иштирак етмәк үчүн сечиб. Истәр Падшаһлыг залынын, истәрсә дә Уорвикдәки (Нју-Јорк) баш идарәнин тикинтисиндә иштирак едәк, әсас одур ки, бу шәрәфли иши дәјәрләндирәк. (Мәгаләнин әввәлиндәки тәсвири моделә бах.) Чүнки бу, мүгәддәс хидмәтдир. Лакин әксәр мәсиһчиләр руһани тикинтидә иштирак етмәјә дәвәт олунуб. Һәмчинин бу да Јеһованын иззәтләнмәсинә вә итаәткар инсанларын хиласына хидмәт едир (Һәв. иш. 13:47—49). Аллаһын тәшкилаты бу ишин ән дүзҝүн шәкилдә иҹра олунмасына даир мүвафиг рәһбәрлик верир. Елә буна ҝөрә дә бәзән јени тәјинатлар алырыг.\n8 Јеһованын садиг хидмәтчиләри теократик рәһбәрлијә һәмишә ҹанла-башла табе олублар. (Ибраниләрә 13:7, 17 ајәләрини оху.) Ола билсин, әввәл-әввәл бизә тапшырылан ишин маһијјәтини там дәрк етмәјәк. Амма Јеһованын мәсләһәт билдији истәнилән дәјишикликлә ајаглашсаг, ҝеҹ-тез бунун хејрини ҝөрәҹәјик.\n9. Ағсаггаллар верилән тапшырыға мүнасибәтлә бағлы һансы нүмунәни гојурлар?\n9 Ағсаггалларын јығынҹагда үзәрләринә мәсулијјәтләр ҝөтүрмәси ҝөстәрир ки, онлар Јеһованын ирадәсини јеринә јетирмәји үрәкдән истәјирләр (2 Кор. 1:24; 1 Салон. 5:12, 13). Чәтин ишләр онларын ҝөзләрини горхутмур, онлар тәшкилатла бирҝә аддымлајырлар. Тәблиғ ишинин јени үсулларыны ҹанла-башла дәстәкләјирләр. Ола билсин, бәзиләринә телефонла тәблиғ, лиманда тәблиғ вә ја иҹтимаи тәблиғ тәзә-тәзә биртәһәр ҝәлирди, лакин онлар бу үсулларын ҝөзәл нәтиҹәләр вердијини ҝөрдүләр. Мисал үчүн, Алманијада дөрд пионер гәрара ҝәлди ки, унудулмуш ишҝүзар бир әразидә тәблиғ етсинләр. Мајкл дејир: «Һејиф ки, индијә кими биз хидмәтин бу нөвүнә елә дә әһәмијјәт вермәмишик. Амма бу, Јеһованын нәзәриндән јајынмамышды вә бизә сәһәрләр етдијимиз бу хидмәтинин әвәзолунмаз ләззәтини дадмаға јол ачды. Нә јахшы ки, “Бизим Падшаһлыг Хидмәтимиз”дә верилән ҝөстәришә ујғун давраныб Јеһоваја бел бағладыг!» Бәс сән јашадығын әразидә истифадә едилән јени тәблиғ үсулларында иштирак едирсән?\n10. Бу јахынларда тәшкилатда һансы дәјишикликләр едилиб?\n10 Һәрдән тәшкилатымыз һансыса дәјишикликләрин едилмәсини лазым билир. Мәсәлән, бир нечә ил бундан әввәл бәзи филиаллар бирләшдирилмишди. Бу сәбәбдән һәмин филиалларда хидмәт едән бәзи баҹы-гардашлардан дәјишиклик етмәк тәләб олунурду вә чох кечмәмиш һамы бу дәјишиклијин хејрини ҝөрдү (Ваиз 7:8). Јеһованын халгынын мүасир тарихиндә чохлу ишләр ҝөрән көнүллүләр нә бәхтәвәрдир!\n11-13. Тәшкилатдакы дәјишикликләрә ҝөрә бәзиләри һансы чәтинликләрлә үзләшибләр?\n11 Филиалларын бирләшмәси бир чохларынын хидмәтинә өз тәсирини ҝөстәрмишди вә онлар бизим үчүн әсил өрнәкдир. Бәзиләри үчүн Бет-Ел онилликләрдир ки, доғма евә чеврилиб. Мәркәзи Америкадакы балаҹа Бет-Ел аиләсиндән олан бир әр-арвада үзвләринин сајы тәхминән 30 дәфә чох олан Мексика филиалына көчмәји тәклиф етдиләр. Рохелјо дејир: «Аиләмиздән, достларымыздан ајрылмаг бизим үчүн чох чәтин иди». Мексикаја көчмәк тәклифи алан Хуан адлы диҝәр бир гардаш дејир: «Бу, икинҹи дәфә дүнјаја ҝәлмәјә бәнзәјир, һәр шеји јенидән башламалы олурсан. Јени мәдәнијјәтә ујғунлашмалы, дүшүнҹә тәрзини дәјишмәлисән».\n12 Алманија филиалына көчмәк тәклифи алмыш Авропанын бәзи өлкәләриндән олан бет-еллиләр дә охшар чәтинликләрлә үзләшмишләр. Еҹазкар Алп дағларыны гојуб Исвечрәдән һараса көчмәјин адама нә гәдәр чәтин олдуғуну дағлыг јерләри хошлајанлар даһа јахшы биләр. Ҝөр һәлә Австријадан көчән бет-еллиләр балаҹа аиләләри үчүн неҹә дарыхырлар!\n13 Башга өлкәјә көчмәк фәргли бир јердә јашамаг, танымадыглары баҹы-гардашларла ишләмәк вә ола билсин, һеч вахт ҝөрмәдији иши өјрәнмәк демәкдир. Буна ҝөрә инсан јығынҹағыны дәјишмәли, јени әразидә тәблиғ етмәли вә һәтта јени дил өјрәнмәли олур. Бу ҹүр дәјишикликләр етмәк һәләм-һәләм асан дејил. Буна бахмајараг, әксәр бет-еллиләр бу дәјишикликләри етдиләр. Ҝәлин ҝөрәк онлар буну неҹә баҹардылар?\n14, 15. а) Бир чохлары алдыглары һәр бир тәјинатда Јеһова илә әмәкдаш олмаг шәрәфини гијмәтләндирдикләрини неҹә ҝөстәрибләр? б) Онлар бизә нәдә өрнәкдирләр?\n14 Гретел дејир: «Мән бу дәвәти башга өлкәјә, һансыса бинаја көчмәк вә ја мүәјјән мәсулијјәт алмаг үчүн јох, Јеһоваја мәһәббәтими сүбут етмәк үчүн гәбул етдим». Дајска бөлүшүр: «Бу дәвәти Јеһовадан олдуғуну дүшүндүјүм үчүн севә-севә гәбул етдим». Андре вә Габриела да дејир ки: «Биз буна өз истәкләримизи архада гојуб Јеһоваја хидмәти давам етдирмәк имканы кими бахырдыг. Гәрара ҝәлдик ки, Јеһованын бизә истигамәт верән күләјинә гаршы дурмаг әвәзинә, јелкәнләри ачсаг даһа јахшыдыр».\nБизим үчүн ән бөјүк шәрәф Јеһованын ишини ҝөрмәкдир!\n15 Филиаллар бирләшдирилдији үчүн бәзи бет-еллиләр пионер хидмәтинә тәјин олундулар. Бу, Данимарка, Норвеч вә Исвеч филиалларынын Скандинавија филиалы ады алтында бирләшмәси заманы да баш вермишди. Јени тәјинат аланлардан Флориан вә Анја дејир: «Биз јени тәјинатымыза мараглы бир дәјишиклик кими бахырдыг. Бизи севиндирән һарада хидмәт етмәјимиз јох, Јеһоваја хидмәт етмәјимиздир. Онун вердији хејир-дуаларын сајы-һесабы јохдур». Ола билсин, әксәријјәтимиз бу ҹүр дәјишикликләрлә үзләшмәмишик, амма биз дә, онлар кими, һазырлыг руһу ҝөстәриб Падшаһлығын ишини биринҹи јерә гоја биләрик (Јешаја 6:8). Јеһова, һарада олурса-олсун, Она әмәкдаш олмаг шәрәфини гијмәтләндирән һәр бир хидмәтчисини һәмишә хејир-бәрәкәтли едир.\nЈЕҺОВА ИЛӘ ӘМӘКДАШЛЫҒЫНЫ ГОРУ\n16. а) Галатијалылара 6:4 ајәси бизи нәјә тәшвиг едир? б) Инсан үчүн ән бөјүк шәрәф нәдир?\n16 Гејри-камил инсанлар мүгајисә етмәји севирләр. Лакин Аллаһын Кәламы дејир ки, һәрә диггәтини өзүнүн едә биләҹәји шејләрә јөнәлтсин. (Галатијалылара 6:4 ајәсини оху.) Әксәријјәтимиз тәшкилатда һеч бир сәлаһијјәтә саһиб дејил. Үстәлик, һеч дә һамымыз пионер, хүсуси тәјинатлы мүждәчи вә ја бет-елли дејилик. Сөзсүз ки, бунлар ҝөзәл хидмәт нөвләридир! Лакин унутмамалыјыг ки, инсанын лајиг ҝөрүлә биләҹәји ән шәрәфли иш һәр биримизә нәсиб олуб. Бу, бир мәсиһчи кими Јеһованын әмәкдашы олмагдыр. Ҝәрәк бунун гәдрини биләк!\n17. Јашадығымыз Шејтан дүнјасында нә чәтиндир вә нә үчүн руһдан дүшмәмәлијик?\n17 Һәлә ки, Шејтан дүнјасында јашадығымыз үчүн Јеһоваја истәдијимиз гәдәр хидмәт едә билмирик. Аилә мәсулијјәтләримизи иҹра етмәк, сағламлығымыза фикир вермәк вә ја диҝәр амилләрә нәзарәт етмәк һәмишә асан олмур. Лакин белә шејләрә ҝөрә руһдан дүшмәмәлијик. Һеч вахт унутма ки, Јеһова сәни Өзүнә әмәкдаш сечиб, буна ҝөрә дә имкан дүшәндә Онун адыны вә Падшаһлығыны бәјан ет. Әсас одур ки, ҝүҹүн чатаны едиб Онунла әмәкдашлыг едәсән вә даһа чох зәһмәт чәкән гардашларын үчүн Јеһовадан хејир-дуа истәјәсән. Бил ки, Јеһованын ҝөзүндә Онун адына һәмд едән һәр кәс дәјәрлидир!\n18. Биз нәји кәнара гојмалыјыг вә нәјә ҝөрә?\n18 Зәиф вә гејри-камил олмағымыза бахмајараг, Јеһова бизимлә мәмнунијјәтлә әмәкдашлыг едир. Буна ҝөрә дә бу сон ҝүнләрдә Аллаһла әмәкдашлығымызы ҝөз бәбәјимиз кими горумалыјыг. Беләликлә, Јеһованын бизә бәхш едәҹәји «һәгиги һәјаты» — сүлһүн чичәкләнәҹәји хошбәхт әбәди һәјаты ҝөзләдијимиз бир вахтда ҝәлин өз истәкләримизи бир кәнара гојаг (1 Тим. 6:18, 19).\nБәс сән Јеһоваја хидмәт етмәк шәрәфини гијмәтләндирирсән? (16—18-ҹи абзаслара бах)\n19. Јеһова бизим үчүн неҹә ҝәләҹәк һазырлајыб?\n19 Јени дүнјанын астанасында дурдуғумуз үчүн ҝәлин Мусанын Вәд едилмиш дијара дахил олмаздан өнҹә исраиллиләрә дедији сөзләрин үзәриндә дүшүнәк. О демишди: «Аллаһыныз Рәбб әлиниздә олан һәр ишинизи уғурлу едәҹәк» (Ганун. т. 30:9). Аллаһын чалышган әмәкдашлары Һар-Маҝедону архада гојуб онлара вәд едилмиш дијары мирас алаҹаглар. Буна ҝөрә дә ҝәлин һамымыз бир нәфәр кими нәзәримизи јени тәјинатымыза — бүтүн јер үзүнү ҹәннәт мәкана чевирмәк ишинә ҹәмләјәк\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Октјабр 2014


Q=12	C=0	SS=8	LS=0	PS=8	DC=0	LC=0	SD=0	BS=2	G0=19	G1=15	G2=5	DLID=az_RU	BODY=Әјјуб 3 | Онлајн Мүгәддәс Китаб | Јени дүнја тәрҹүмәси\nӘјјуб доғулдуғу ҝүнү ләнәтләјир (1—26)\nӘзабларынын сәбәбини арајыр (20, 21)\n3 Сонра Әјјуб сөзә башлајыб доғулдуғу ҝүнә ләнәт јағдырды.+ 2 Әјјуб белә деди: 3 «Каш нә доғулдуғум ҝүн олајды,+Нә дә “ана бәтнинә бир оғул дүшдү” дејилән ҝеҹә. 4 Каш о ҝүн зүлмәт олајды, Аллаһ ҝөјдән она нәзәр салмајајды,Ишыг үзү ҝөрмәјәјди. 5 Каш о ҝүн зүлмәтә гәрг олајды, Үзәринә гара булуд енәјди, Каш гаранлыг ону дәһшәтә салајды. 6 О ҝеҹә! Каш о ҝеҹәни зил гаранлыг бүрүјәјди,+Каш илин ҝүнләри ичиндә она севинҹ нәсиб олмајајды,Ајын ҝүнләри сырасына дүшмәјәјди. 7 Каш о ҝеҹә гысыр олајды,Каш о вахт шәнлик сәси олмајајды. 8 Каш ҝүнләрә ләнәт охујанлар о ҝүнә ләнәт јағдырајды,Кимләр ки ливјатаны*+ ојатмаға гадирдир. 9 Каш онун дан улдузлары сөнәјди,Каш ишыға һәсрәт галајды,Сүбһ шәфәгини ҝөрмәјәјди. 10 О, анамын бәтнинин гапыларыны бағламады,+Әзаб-әзијјәти мәндән ҝизләтмәди. 11 Нијә доғулан кими өлмәдим? Нијә ана бәтниндән чыханда өлмәдим?+ 12 Нијә мәни гуҹаға* алдылар,Нијә мәнә дөш вердиләр? 13 Инди раһатҹа узанмышдым,+Јатырдым, динҹәлирдим,+ 14 Тикдикләри виранә галмыш*Дүнја падшаһлары илә, вәзирләрилә, 15 Евләрини ҝүмүшлә долдурмуш,Гызыл топламыш рәһбәрләрлә. 16 Ахы нијә өлү доғулмуш,Ишыг үзү ҝөрмәјән ушаглар кими олмадым? 17 Орада шәр адамларын аҹығы битир,Тагәтсизләр динҹәлир,+ 18 Мәһбуслар раһатлыг тапыр,Онлары ишләдәнләрин сәсини ешитмирләр. 19 Орада кичик дә, бөјүк дә ејнидир,+Гул ағасындан азаддыр. 20 Ахы нијә Аллаһ әзаб чәкәнә ишыг верир?Нијә һәјаты аҹы оланы јашадыр?+ 21 Нә үчүн өлүм арзулајанлар өлүм тапмыр?+ Ахы онлар дәфинә ахтармагдан чох буну ахтарырлар, 22 Гәбир тапанда хошбәхт олурлар,Севиниб-шадланырлар. 23 Нијә Аллаһ һәр тәрәфдән сәдд гојдуғу инсана,Јолу-изи итирмиш адама ишыг верир?+ 24 Аһ-наләм јемәјимә гарышыб,+Аһ-зарым+ су кими ахыр. 25 Чүнки горхдуғум шеј башыма ҝәлиб,Һүркдүјүм шеј габағыма чыхыб. 26 Раһатлығым, динҹлијим, сакитлијим јохдур,Әзабларым гуртармыр ки гуртармыр».\n^ Еһтимала ҝөрә, тимсаһ, јахуд башга ири, ҝүҹлү су һејваныдыр.\n^ Јахуд диз үстүнә.\n^ Диҝәр вариант: өзләри үчүн бош, кимсәсиз јерләр тикмиш.


Q=16	C=16	SS=16	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=Dekabr 4, 2017 - 9:51 PM Хәбәрин коду : 870990 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Јәмән ордусунун идеоложи идарәсинин рәиси Јәһја Әл-Мәһди Әли Абдуллаһ Салеһин өлүмү хәбәрини тәсдигләјиб.\nСпутник хәбәр аҝентлијинә мүсаһибә верән Јәһја Әл-Мәһди билдириб ки, Әли Абдуллаһ Салеһ бу ҝүн Сәна-Мәариб јолунда өлдүрүлүб.\nЈәмән ордусунун идеоложи идарәсинин рәиси дејиб: “Јәмәнин тәһлүкәсизлик гүввәләри шәнбә ҝүнүндән етибарән Әли Абдуллаһ Салеһин мүхтәлиф бөлҝәләрә сәфәрләрини нәзарәтдә сахлајырды вә онун Мәарибә көчүрүлмәси ҹәһдләрини мүшаһидә едирди. Әли Абдуллаһ Салеһ Сәнһан бөлҝәсинә чатан кими Јәмәнин тәһлүкәсизлик гүввәләри ону һәбс етмәјә тәшәббүс ҝөстәрдиләр амма гаршылыглы атышмада Әли Абдуллаһ Салеһ вә ону мүшајиәт едән башга ики нәфәр өлдү вә онун бәзи адамлары да һәбс едилди.”\nЈәмәнин пајтахты сон ҝүнләр Јәмәнин кечмиш президенти Әли Абдуллаһ Салеһин гүввәләрилә Әнсаруллаһ һәрәкатынын табелијиндә олан гүввәләр арасында дөјүшләрин шаһиди олубдур.\nqına məlum idi.


Q=6	C=4	SS=2	LS=0	PS=0	DC=1	LC=0	SD=0	BS=4	G0=113	G1=98	G2=45	DLID=az_RU	BODY=Пасха — «Бу... сизин үчүн хатирә ҝүнү олаҹаг» | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Бу ҝүн сизин үчүн хатирә ҝүнү олаҹаг вә ону Рәбб үчүн бајрам едәҹәксиниз» (ЧЫХ. 12:14).\nМисирдә илк Пасхаја һазырлашмаг вә ону гејд етмәк үчүн исраиллиләр нә етмәли идиләр?\nИса вә һәвариләр ахырынҹы Пасха јемәјини нә вахт једиләр вә һәмин ҝүн нә баш верди?\nИлк Пасханын гејд едилмәсиндән вә «Чыхыш» китабындакы һадисәләрдән һансы ваҹиб дәрсләри өјрәнә биләрик?\n1, 2. Мәсиһчиләри һансы бајрам хүсусилә марагландырмалыдыр вә нә үчүн?\nИЛДӨНҮМҮ дедикдә дәрһал ағлыныза нә ҝәлир? Ола билсин, евли адам: «Тој ҝүнүм», — дејә ҹаваб верәҹәк. Диҝәрләри үчүн исә, бу, һәр һансы тарихи һадисә ола биләр, мәсәлән, вәтәнләринин мүстәгиллик ҝүнү. Бәс сиз елә бир милли бајрам таныјырсыныз ки, 3500 илдән чохдур гејд едилир?\n2 Бу, Пасха бајрамыдыр. Бу бајрам гәдим Исраилин Мисир көләлијиндән азад олунмасы шәрәфинә гејд едилир. Бу һадисә сизин үчүн дә әһәмијјәтли олмалыдыр. Чүнки бунун сизин һәјатынызын бәзи ваҹиб саһәләринә аидијјәти вар. Лакин сиз дүшүнә биләрсиниз: «Ахы мән јәһуди дејиләм, бу бајрамын мәнә нә аидијјәти ола биләр?» Ҹавабы нөвбәти дәринмәналы сөзләрдән ҝөрә биләрик: «Бизим Пасха гузумуз Мәсиһ артыг гурбан кәсилиб» (1 Кор. 5:7). Бу сөзләрин мәнасыны дәрк етмәк үчүн јәһуди Пасхасы һагда даһа чох билмәли вә онун мәсиһчиләрә верилән әмрлә неҹә әлагәси олдуғуну арашдырмалыјыг.\nПАСХА НӘ ҮЧҮН ГЕЈД ЕДИЛИРДИ?\n3, 4. Пасханын көкү һара дајаныр?\n3 Бүтүн дүнјада јәһуди олмајан јүз милјонларла инсан Пасханын кечирилмәсинә ҝәтириб чыхаран һадисә барәдә нәсә билир. Ола билсин, онлар бу һагда Мүгәддәс Јазыларын «Чыхыш» китабындан охумуш, рәвајәтләр ешитмиш вә ја филмә бахмышлар.\n4 Исраиллиләр узун илләр Мисир көләлијиндә оланда Јеһова Мусаны вә гардашы Һаруну фиронун јанына халгы азад етмәсини хаһиш етмәк үчүн ҝөндәрмишди. Бу тәкәббүрлү Мисир һөкмдары исраиллиләри бурахмаг истәмәјәндә Јеһова һәмин дијара далбадал мәһведиҹи бәлалар ҝөндәрмишди. Сонда исә, Аллаһ фирону халгы азад етмәјә вадар едәҹәк онунҹу бәланы ҝөндәрмишди; бу, бүтүн мисирлиләрин илк өвладларынын өлүмү иди (Чых. 1:11; 3:9, 10; 5:1, 2; 11:1, 5).\n5. Исраиллиләр азадлыға говушмаг үчүн нә етмәли идиләр? (Мәгаләнин әввәлиндәки шәклә бах.)\n5 Бәс исраиллиләр азад олмаздан габаг нә етмәли идиләр? Һәмин вахт ерамыздан әввәл 1513-ҹү илин сонрадан нисан адланан авив ајы — тәхминән јаз ҝеҹә-ҝүндүз бәрабәрлији дөврү иди *. Аллаһ демишди ки, исраиллиләр һәмин ајын онунҹу ҝүнүндән нисанын 14-дә баш верәҹәк һадисәләрә һазырлашмалыдырлар. Һәмин ҝүн ҝүнбатандан сонра башлајырды, чүнки ибрани тәгвиминдә ҝүн ҝүнбатандан ҝүнбатана һесабланырды. Нисанын 14-ү һәр бир аилә тоғлу (јахуд чәпиш) кәсмәли вә ганындан ҝөтүрүб евин гапысынын јан тахталарына сүртмәли иди (Чых. 12:3—7, 22, 23). Аиләнин сүфрәсиндә гызардылмыш гузу, мајасыз чөрәк вә ҝөјәрти олмалы иди. Аллаһын мәләји дијарын үзәриндән кечәрәк мисирлиләрин илк өвладларыны өлдүрәҹәк, итаәткар исраиллиләрин ушагларына исә дәјмәјәҹәкди. Сонда Аллаһын халгы азадлыға говушаҹагды (Чых. 12:8—13, 29—32).\n6. Аллаһын халгы Пасханы нә үчүн һәр ил гејд етмәли иди?\n6 Исраиллиләр бүтүн бу баш верәнләри, еләҹә дә Аллаһын онлары хилас етдијини һеч вахт унутмамалы идиләр. Аллаһ онлара демишди: «Бу ҝүн сизин үчүн хатирә ҝүнү олаҹаг вә ону Рәбб үчүн бајрам едәҹәксиниз. Нәсилдән-нәслә әбәди гајда олараг ону бајрам един». Нисанын 14-дә кечириләҹәк бу бајрамын ардынҹа 7 ҝүн дә бајрам кечирилмәли иди. Пасха бајрамынын өзү нисанын 14-ү кечирилсә дә, бајрамын бүтүн сәккиз ҝүнүнү дә Пасха адландырмаг олар (Чых. 12:14—17; Лука 22:1; Јәһ. 18:28; 19:14). Пасха ибраниләрин һәр ил кечирмәли олдуглары бајрамлардан, јәни илдөнүмләриндән бири иди (2 Салн. 8:13).\n7. Иса һансы јени бајрамы тәсис етди?\n7 Мусанын гануну алтында олан јәһуди кими, Иса вә һәвариләри Пасха бајрамыны һәр ил гејд едирдиләр (Мат. 26:17—19). Ахырынҹы дәфә бу бајрамы гејд едән заман Иса давамчыларынын һәр ил гејд етмәли олдуглары јени бајрамы — Ағамызын шам јемәјини тәсис етди. Бәс онлар бу ҝүнү нә вахт кечирмәли идиләр?\nАҒАМЫЗЫН ШАМ ЈЕМӘЈИ НӘ ВАХТ ГЕЈД ЕДИЛМӘЛИДИР?\n8. Пасха бајрамы вә Ағамызын шам јемәји илә бағлы һансы суал јараныр?\n8 Иса ахырынҹы Пасханы гејд едәндән дәрһал сонра Ағамызын шам јемәјини тәсис етди вә бу јени бајрам Пасха илә ејни ҝүнә дүшмәлидир. Амма фикир вермисинизсә, јәһуди Пасхасынын тарихи мүасир тәгвимләрдә бизим Мәсиһин өлүмүнү гејд етдијимиз ҝүндән бир вә ја бир нечә ҝүн фәргләнир. Нә үчүн белә фәрг вар? Ҹавабы, мүәјјән мәнада, Аллаһын исраиллиләрә вердији әмрдән тапмаг олар. «Бүтүн Исраил иҹмасынын ҹамааты [гузуну] кәссин» әмрини вердикдән сонра Муса конкрет олараг билдирди ки, онлар буну нисанын 14-дә етмәлидирләр. (Чыхыш 12:5, 6 ајәләрини оху.)\n9. Чыхыш 12:6 ајәсинә әсасән, Пасха гузусу нә вахт кәсилмәли иди?\n9 Чыхыш 12:6 ајәсиндә дејилир ки, гузу «ахшамчағы» кәсилмәли иди. Мүгәддәс Китабын бәзи тәрҹүмәләриндә, о ҹүмләдән јәһуди «Танах»ында бу ифадә «гаш гараланда» кими дә тәрҹүмә едилир. Демәли, гузу ҝүн батандан сонра, амма һәлә һава ишыглы олан вахтда — нисанын 14-ү башлајанда кәсилмәли иди.\n10. әзиләринин фикринҹә, гузу нә вахт кәсилирди вә һансы суал мејдана чыхыр?\n10 Узун илләр сонра Пасха гузуларыны кәсмәк үчүн мәбәдә апарырдылар вә бунун үчүн чохлу вахт тәләб олунурду. Буна ҝөрә дә әсрләр сонра бәзи јәһудиләр дүшүнүрдүләр ки, Чыхыш 12:6 ајәсиндәки ҝөстәриш нисанын 14-нүн сонуна, јәни ҝүнәш енмәјә башлајандан (ҝүнортадан сонра) ҝүнүн ахырында ҝүнәш батана кими олан вахта аиддир. Әҝәр гузу нисанын 14-нүн сонунда кәсилирдисә, бәс онда Пасха јемәји нә вахт јејилмәли иди? Гәдим Иудаизм алими олан профессор Ҹонатан Клеванс гејд етмишди: «Јени ҝүн ҝүнәшин батмасы илә башлајыр, буна ҝөрә дә гурбан ајын 14-ү кәсилир, Пасханын башламасы вә јемәјин јејилмәси исә ајын 15-ә дүшүр, амма бу ҹүр ардыҹыллыг Чыхыш китабында конкрет ҝөстәрилмәјиб». О һәмчинин јазмышды: «Раввинләрин әдәбијјатында... [ерамызын 70-ҹи илиндә] Мәбәдин мәһвиндән әввәл Седерин [Пасха јемәјинин] неҹә кечирилдији һагда һеч нә дејилмир». (Курсив бизимдир.)\n11. а) Ерамызын 33-ҹү илинин Пасха ҝүнү Исанын башына нәләр ҝәлди? б) Нә үчүн 33-ҹү илин 15 нисаны «бөјүк» Шәнбә адланырды? (Һашијәјә бах.)\n11 Бәс ерамызын 33-ҹү илинин Пасха ҝүнү һаггында нә демәк олар? Нисанын 13-ү, Пасха гурбанынын кәсилмәсинә аз галмыш Мәсиһ Петерә вә Јәһјаја деди: «Ҝедин вә бизә пасха јемәји һазырлајын» (Лука 22:7, 8). Нәһајәт, нисанын 14-ү, ҹүмә ахшамы ҝүнбатандан сонра Пасха јемәји үчүн «вахт [јетишди]». Иса һәвариләри илә бирҝә һәмин јемәји једи вә сонра Ағамызын шам јемәјини тәсис етди (Лука 22:14, 15). Һәмин ҝеҹә Исаны һәбс едиб мәһкәмә гаршысына чыхартдылар. О, нисанын 14-ү ҝүнорта вахты дирәјә мыхланды вә ҝүнортадан сонра өлдү (Јәһ. 19:14). Бунунла да, «бизим Пасха гузумуз Мәсиһ» Пасха гузусу кәсилән ҝүн «гурбан [кәсилди]» (1 Кор. 5:7; 11:23; Мат. 26:2). Һәмин ҝүнүн сонуна јахын — нисанын 15-и башламамыш Иса басдырылды * (Лев. 23:5—7; Лука 23:54).\nСИЗИН ҮЧҮН ӘҺӘМИЈЈӘТ КӘСБ ЕДӘН ХАТИРӘ ҜҮНҮ\n12, 13. Јәһудиләрин ушаглары Пасха бајрамында неҹә иштирак едирдиләр?\n12 Инди исә ҝәлин Мисирдә баш верәнләрә гајыдаг. Муса демишди ки, Аллаһын халгы ҝәләҹәкдә Шәнбәјә риајәт едәҹәк; бу, онларын «һәмишә» риајәт етмәли олдуглары бир гајда иди. Һәр ил кечирилән бу бајрамда иштирак едән ушаглар валидејнләриндән бу һадисәнин маһијјәти барәдә сорушаҹагдылар. (Чыхыш 12:24—27 ајәләрини оху; Ганун. т. 6:20—23.) Беләҹә Пасха бајрамы һәтта ушаглар үчүн дә әһәмијјәт кәсб едән «хатирә ҝүнү» олаҹагды (Чых. 12:14).\n13 Јени нәсил бөјүдүкҹә аталар буну ваҹиб бир дәрс кими оғулларына өтүрмәли идиләр. Әввәла, онлар ушагларына өјрәтмәли идиләр ки, Јеһова Өз хидмәтчиләрини мүдафиә етмәјә гадирдир. Ушаглар Јеһованын ҝизли, мүҹәррәд варлыг олмадығыны, әксинә, Онун Өз халгы илә марагланан, онларын рифаһы үчүн чалышан вә вар олан Аллаһ олдуғуну дәрк едирдиләр. Јеһова буну «Мисирлиләри бәлаја салдығы заман» исраиллиләрин илк доғулан өвладларыны горумагла сүбут етмишди.\n14. Валидејнләр Пасха бајрамынын әсасында ушагларына һансы дәрси ашылаја биләрләр?\n14 Дүздүр, мәсиһчи валидејнләр өз ушагларына Пасханын мәнасыны һәр ил хатырлатмырлар. Бунунла белә, сиз өз ушагларыныза ејни шеји — Аллаһын Өз халгыны мүдафиә етдијини өјрәдирсинизми? Јеһованын һәлә дә Өз халгыны мүдафиә едән Аллаһ олдуғуна әминлијинизи өвладларыныза ашылајырсынызмы? (Мәз. 27:11; Јешаја 12:2). Бәс сиз буну неҹә едирсиниз, гуру моизә сөјләмәклә, јохса тәравәтләндириҹи үнсијјәт етмәклә? Беләликлә, аиләнизин руһән инкишаф етмәси үчүн әлиниздән ҝәләни един.\nПасха бајрамындан ушагларыныза нә өјрәдә биләрсиниз? (14-ҹү абзаса бах)\n15, 16. Пасха бајрамындан вә «Чыхыш» китабындакы һадисәләрдән Јеһова һагда нә өјрәнә биләрик?\n15 Пасха бајрамындан тәкҹә Јеһованын Өз халгыны мүдафиә етмәјә гадир олдуғуну өјрәнмирик. О һәмчинин онлары Мисирдән чыхарараг хилас етди. Бунун нә демәк олдуғуну бир тәсәввүр един: Јеһова онлара булуд вә од дирәји васитәсилә јол ҝөстәрди. Онлар сағ вә сол тәрәфдән дивар олмуш Гырмызы дәнизин ортасындан гуру јолла кечдиләр. Сағ-саламат дәнизи кечәндән сонра суларын Мисир ордусунун үзәринә ҝәлдијини ҝөрдүләр. Сонра хилас едилмиш исраиллиләр бир ағыздан охудулар: «Рәббә илаһи охујаҹағам... Аты вә сүварини дәнизә туллады. Рәбб гүввәтим, мәзмурумдур, О мәни хилас етди» (Чых. 13:14, 21, 22; 15:1, 2; Мәз. 136:11—15).\n16 Әҝәр ушагларыныз варса, онлара Јеһованын Хиласкар Аллаһ олдуғуна инанмаға көмәк едирсиниз? Онлар бу әминлији сөзләриниздә вә гәрарларынызда ҝөрүрләрми? Чох еһтимал ки, сиз «Чыхыш» китабынын 12—15-ҹи фәсилләриндәки мәлуматы аиләви ибадәтдә арашдыра вә Јеһованын Өз халгыны неҹә хилас етдијини вурғулаја биләрсиниз. Башга вахт исә, Һәвариләрин ишләри 7:30—36 вә ја Даниел 3:16—18, 26—28 ајәләрини нәзәрдән кечирмәклә бу мөвзуну арашдырмаға давам едә биләрсиниз. Бәли, истәр ҹаван олаг, истәрсә дә јашлы биз әмин ола биләрик ки, Јеһова Өз халгыны тәкҹә кечмишдә хилас етмәјиб. О, Мусанын ҝүнләриндә Өз халгыны хилас етдији кими, ҝәләҹәкдә бизи дә хилас едәҹәк. (1 Салоникилиләрә 1:9, 10 ајәләрини оху.)\nБИЗИМ ҮЧҮН ХАТЫРЛАТМА\n17, 18. Илк Пасхада ганын истифадә едилмәси бизә нәји хатырлатмалыдыр?\n17 Һәгиги мәсиһчиләр јәһуди Пасхасыны гејд етмирләр. Бу бајрам Мусанын ганунунун бир һиссәси иди, биз исә һәмин Ганун алтында јашамырыг (Ром. 10:4; Колос. 2:13—16). Әксинә, биз башга бир һадисәни, Аллаһын Оғлунун өлүмүнү гејд едирик. Бунунла белә, Мисирдә гејд едилмәјә башлајан Пасха бајрамындан чох шеј өјрәнә биләрик.\n18 Исраиллиләр гузунун ганыны гапынын үст вә јан тахталарына сүртмәклә илк өвладларынын һәјатыны хилас етдиләр. Бу ҝүн биз нә Пасха бајрамында, нә дә ки, башга вахт Аллаһа һејван гурбанлары тәгдим етмирик. Лакин елә бир гурбан вар ки, о, һәјаты бирдәфәлик гуртармаға гадирдир. Һәвари Павел изаһ едир ки, Исанын ганы мәсһ олунмушларын ҝөјдә әбәдијјән јашамалары үчүн «чиләмә [ганы]» мәнасыны дашыјыр. Онлар «адлары ҝөјдә јазылмыш»ларын илкинләридир (Ибр. 12:23, 24). Јер үзүндә әбәди јашамаг үмидинә малик олан мәсиһчиләр дә јалныз бу ганын сајәсиндә хиласа наил ола биләрләр. Онлар даима өзләринә нөвбәти вәди хатырлатмалыдырлар: «Биз онун ганы илә өдәнмиш фидјә васитәсилә азадлыға, бәли, бу лүтфүн боллуғуна әсасән ҝүнаһларымызын әфвинә јетиширик» (Ефес. 1:7).\n19. Исанын өлүмү пејғәмбәрликләрә олан етибарымызы неҹә мөһкәмләндирә биләр?\n19 Исраиллиләр Пасха јемәји үчүн кәсилән гузунун һеч бир сүмүјүнү сындырмамалы идиләр (Чых. 12:46; Сај. 9:11, 12). Бәс фидјә кими тәгдим едилән «Аллаһын Гузусу» барәдә нә демәк олар? (Јәһ. 1:29). Онун һәр ики тәрәфиндән ҹинајәткар асылмышды. Јәһудиләр Пилатдан хаһиш етдиләр ки, едам олунмушларын сүмүкләрини сындырсынлар. Бу, онларын өлүмүнү тезләшдирәҹәкди, беләҹә онлар нисанын 15-ә, икигат Шәнбәјә гәдәр дирәкдә галмајаҹагдылар. Әсҝәрләр едам олунмуш һәр ики ҹинајәткарын ајагларыны сындырдылар, «Исаја јахынлашанда ҝөрдүләр ки, о, артыг өлүб. Буна ҝөрә дә онун ајагларыны сындырмадылар» (Јәһ. 19:31—34). Пасха гузусу кими, Исанын да сүмүкләри сындырылмады. Буна ҝөрә дә Пасха гузусу ерамызын 33-ҹү илинин 14 нисанында баш верәнләрин «көлҝәси» иди (Ибр. 10:1). Үстәлик, бунунла Мәзмур 34:20 ајәсиндәки сөзләр јеринә јетди. Бу, бизим Мүгәддәс Китаб пејғәмбәрликләринә етибарымызы мөһкәмләндирмәлидир.\n20. Пасха илә Ағамызын шам јемәји арасында һансы фәрг вар?\n20 Лакин јәһудиләрин Пасханы неҹә гејд етмәләри илә мәсиһчиләрин Исадан алдыглары тапшырыға әсасән, Ағамызын шам јемәјини гејд етмәләри арасында фәрг вар. Мисирдән чыхдыгдан сонра исраиллиләр гузунун әтини јемәли, ганыны исә ичмәмәли идиләр. Бу, Исанын шаҝирдләринә нә етмәли олдугларына даир вердији рәһбәрликдән фәргләнирди. О демишди ки, «Аллаһын падшаһлығында» һакимијјәт сүрәҹәк кәсләр онун бәдәнини вә ганыны тәмсил едән чөрәкдән вә шәрабдан гәбул етмәлидирләр. Биз бу һагда әтрафлы мәлуматы нөвбәти мәгаләдә арашдыраҹағыг (Марк 14:22—25).\n21. Пасха һаггында нә үчүн билмәлијик?\n21 Бунунла белә, шүбһә јохдур ки, Пасха Аллаһын Исраиллә мүнасибәтиндә ваҹиб рол ојнајырды вә биз бундан өзүмүзә дәрс ҝөтүрә биләрик. Беләликлә, Пасха јәһудиләр үчүн «хатирә ҝүнү» олса да, биз мәсиһчиләр бу барәдә билмәли вә өзүмүз үчүн нәтиҹә чыхармалыјыг, чүнки «Мүгәддәс Јазылардакы һәр кәлмә Аллаһ тәрәфиндән илһамланмышдыр» (2 Тим. 3:16).\n^ абз. 5 Ибрани тәгвиминдә биринҹи ај авив адланса да, јәһудиләр Бабил әсарәтиндән гајыдандан сонра бу ај нисан адланды. Бу мәгаләдә биз нисан адындан истифадә едәҹәјик.\n^ абз. 11 Пасхадан бир ҝүн сонраја, нисанын 15-ә дүшән Шәнбә һәмин ил Мајасыз чөрәк бајрамынын һәмишә Шәнбә сајылан илк ҝүнү илә үст-үстә дүшмүшдү. Бу ики Шәнбә ејни ҝүнә дүшдүјү үчүн һәмин ҝүн «бөјүк» Шәнбә адланмышды. (Јәһја 19:31, 42 ајәләрини оху.)


Q=14	C=9	SS=3	LS=4	PS=0	DC=0	LC=0	SD=0	BS=2	G0=117	G1=82	G2=50	DLID=az_RU	BODY=TolishPress.org - ВИРАНЭДЭ "АЛИМ" ЧОХ, АММА КИ, ГАНАН JОХ!\nГлавная : Политика и экономика : ВИРАНЭДЭ "АЛИМ" ЧОХ, АММА КИ, ГАНАН JОХ!\nВИРАНЭДЭ "АЛИМ" ЧОХ, АММА КИ, ГАНАН JОХ!\nФ.Абосзода,К.Мирзализода on 26 Апрель, 2013 13:45:33 | 1943 раз прочтено\nВИРАНӘДӘ “АЛИМ” ЧОХ, АММА КИ, ГАНАН ЈОХ!\nГујруглар башлајыр әсмәјә\nТүркмәнчајла бағлы бәјанатын үстүндән бир нечә ҝүн кечәндән сонра мәмләкәтин бәзи ағыллылары онун ағрысыны һисс етмәјә башладылар. Папагларыны гаршысына гојуб јахшы-јахшы фикирләшәндән сонра ағлы башында олан бәзиләри анладылар ки, Сијавуш Новрузов вә онун кимиләрин касад ағлына ујуб, Түркмәнчај мүгавиләсинә јенидән бахылмасы тәклифи илә чыхыш едән Иран азәриләринин тәшәббүсүнә севинмәк әслиндә Азәрбајҹан республикасы адында бу гондарма гуруму апарыб учурумун лап кандарында гојмаг кими бир шејдир. Она ҝөрә дә аздан-чохдан башы чыханларын гујруғу горхудан әсмәјә башлады...\nРауф Кәримли адлы бириси haqqin.az сајтында милләти бу барәдә тез-тәләсик хәбәрдар етмәк арзусунда булунду. “Милчәкгапан Сијавуш лап ермәни кими данышды” адлы мәгаләсиндә о, “Иран тәрәфинин бәјанатыны ашкар фитнәкар характериндә олдуғуну” гејд етмәклә јанашы, башыбәлалы С. Новрузовун мүлаһизәләрини “тәһлүкәли” адландырараг, онлара гәти етираз етди. “О да тарихи арашдырмаларла мәшғул олмаг һәвәсинә дүшәрәк, о јерә ҝәлиб чыхды ки, 1828-ҹи илдә парчаланмыш Азәрбајҹан торпагларынын ваһид Азәрбајҹан дөвләтиндә јенидән бирләшдириләҹәјини” сөјләди. Р. Кәримлинин фикрини даһа садә бир дилә чевирсәк, белә чыхыр ки, сән демә, С. Новрузов гаш дүзәлдән јердә вуруб ҝөзү дә чыхарыбмыш!\nР. Кәримлинин сөзләринә ҝөрә, С. Новрузов, маһијјәтҹә, Иранын бәзи депутатларынын Азәрбајҹанын әрази бүтөвлүјүнә ҝөстәрдији һөрмәтсизлији, Иранын әрази бүтөвлүјүнә һөрмәтсизликлә тәкрарлады. Вә дәрһал белә бир суалла мүраҹиәт етди: ““Ермәни стилиндә” белә бәјанатлары сәсләндирмәк “шәрәфини” Азәрбајҹан өзүнә рәва билә биләрми”?\nОнун фикринҹә, рәсми Бакы Ермәнистан-Азәрбајҹан мүнагишәсиндән сөһбәт ҝедәркән, һаглы олараг, бејнәлхалг һүгугун дөвләтләрин әрази бүтөвлүјү вә сәрһәдләринин тохунулмазлығы кими мүһүм принсипләрини нүмунә ҝөстәрир. Амма, онун сөзләринҹә, ермәни тәрәфи “Азәрбајҹан тәрәфинин бу әдаләтли дәлилинә гаршы башга бир принсипи – милләтләрин өз мүгәддаратыны тәјин етмәси һүгугуну гојур”.\nР. Кәримли јазыр ки, бу мәнада рәсми Бакынын дәлилләри там әсаслы вә әдаләтлидир. Бунун мүгабилиндә “С. Новрузовун бәјанаты әнәнәви олараг сәһв вә јерсиздир”. Мәһз она ҝөрә дә о белә фикирдәдир ки, С. Новрузов “рәсми Бакынын јох”, “рәсми Јереванын” дәлилләрини әлиндә әсас тутур, јәни “сәрһәдләрин тохунулмазлығы вә әрази бүтөвлүјү принсипләрини дејил, милләтләрин өз мүгәддаратыны тәјин етмәси һүгугуну тәмин етмәјә чағырыр”.\nБу јердәҹә Р. Кәримли өз горхусуну дилә ҝәтирир вә јазыр ки, С. Новрузовун “бу сәһв бәјанатынын мәнфи тәсирини биз һәлә һисс едәҹәјик”, “чүнки ермәни тәрәфи бундан һөкман истифадә едәҹәкдир”. Сонра да суал едир: “Бизә бу лазымдырмы? Белә риторикаја, һәм дә С. Новрузовун ифасында зәрурәт вармы?”... “Инди дә башга бир регионал дөвләтлә јени конфронтасија јаратмаг нәјә лазым иди?” Вә сөзүнә истеһза илә јекун вурур: “Бүтүн бу суаллара ҹавабы С. Новрузов вә онун Президент апаратындакы куратору билир”.\nР. Кәримлинин мәгаләсиндән даһа бир нечә фикри тәкрар олараг охуҹуларын диггәтинә чатдырмағы лазым билдик. О әминдир ки, “әввәл-әввәл Иранын һаким синфини тәшкил едән Иран азәрбајҹанлыларынын өзүндән сорушмаг лазымдыр ки, онлар өз мүгәддаратыны тәјин етмәк истәјирләрми?” Онун фикринҹә, сепаратизм уҹбатындан өз әразисинин 1/5 һиссәсини итирән бир өлкәдә “сијаси Гаврош” С. Новрузов тәрәфиндән һәмин бу сепаратизми дәстәкләмәк ағылсызлыгдыр”.\nИрана ҝәлдикдә исә, Р. Кәримли әминдир ки, “Иран өз ҹавабыны верәҹәкдир вә буна һеч бир шүбһә јохдур. Анҹаг Иран өз Сијавушунун дили илә ҹаваб вермәјәҹәк. Әладыр да, бүтүн дүнја илә дөјүшүрүк. Нәдәндирсә, сон вахтлар бизим игтидарын башы јел дәјирманлары илә мүһарибәјә бәрк гызышыб. Хејирди јәни бу?”, - дејә о өз фикрини јекунлашдырыр.\nЈазмаг истәјән чох, өјрәнмәк истәјән исә јохдур!\nҜөзләмәк оларды ки, башгалары да Р. Кәримлинин мәгаләсини охујуб, гујруғуну гысыб өз комасында отураҹаглар! Амма кимә дејирсән? Заваллы мәмләкәтдә әлинә компүтер дүшәнин һамысы клавиатуранын “јумшаглығындан” ләззәт алараг, һеј јазмаг истәјир. Амма бир нәфәрин дә олсун ағлына белә ҝәлмир ки, јазмагдан әввәл јаныны стула басыб јахшы-јахшы охумаг, өјрәнмәк лазымдыр.\nБиз елә бу фикирләри ҝөтүр-гој етмәкдә идик ки, бир дә ајылыб ҝөрдүк ки, Teleqraf.az сајтында Әзиз Әлибәјли адлы бириси “Ирана тарих дәрси вермәк” һәвәсинә дүшүб. Бу јердә дејибләр: Ләнәт сәнә кор шејтан!\nМүбалиғәсиз демәк олар ки, һеч бир ҹүмләсиндә мәна вә мәзмундан әсәр-әламәт белә олмајан, мәмләкәтдә тәһсилин вә савадын гара ҝүндә олдуғундан хәбәр верән бу кичик мәгаләдә мүәллиф о гәдәр һәрзәлик едиб, һәдјанлар јағдырыб ки, онларын һамысыны садаламаг вә мәнасыны изаһ етмәјә биздә сәбр һаны? Бунунла белә башга чарәмиз јохдур: Чүнки олдун дәјирманчы, чағыр ҝәлсин дән Короғлу! Чағыраг да, нә дејирик?\nӘ. Әлибәјлинин галан фикирләрини гојуруг бир кәнара, ҝуја Азәрбајҹан республикасынын Ирана әрази иддиаларыны “әсасландыран” доггуз дәлили ортаја гојмагла, фикримизи јекунлашдырырыг.\nО иддиа едир ки, ҝуја Түркмәнчај мүгавиләсиндә (маддә 3) ““Аразын о тајы вә бу тајы” ифадәләриндә вә дәгиг ифадә едилмиш сәрһәд нөгтәләриндә ады чәкилән торпаглар Иран әразиси кими гејд едилмәјиб вә тарихән дә бу торпаглар Иран адыјла танынмајыб”. Ај бәдбәхт! Кимсә бундан бир шеј анладыса, бујуруб десин! Бизи марагландыран одур ки, өзү јәни нә јаздығыны ганды? Ај төвбә! А кишиләр, ачын Түркмәнчај мүгавиләсинин мәтнини, өзүнүз охујун, ҝөрүн Ә. Әлибәјлинин јаздыгларына һәтта мәнаҹа јахын олан бир фикрә раст ҝәлирсиниз ја јох? Ахы, бу торпаглар нәинки һәмин мүгавилә имзаланан вахты, мин илләр ондан габаг да Иран торпағы олуб вә бу факты дүнјада һеч бир гүввә тәкзиб едә билмәз, чүнки адама дејәрләр ки, улдуза һүрмә!\n“Икинҹиси, Азәрбајҹанла Иран бир дөвләт тәркибиндә олублар – Сәфәвиләр вә Надир, һәр икисинин дә рәһбәри түркдүр, фарс дејил (јәни, Иран өзү Азәрбајҹан дөвләтинин тәркибиндә олуб)”. Нә ҝүндәсән, Азәрбајҹан?! “Үчүнҹүсү, Иран өзү дә 20-ҹи әсрин 20-ҹи илинә кими түрк сүлаләсинин идарәчилијиндә олуб”; “Дөрдүнҹүсү, фарсларын Иран дөвләтчилији VII әсрдә әрәбләрин истиласы илә ләғв едилмишди (она гәдәр исә Албанија мөвҹуд иди(?))”; “Бешинҹиси, Иранын истинад етдији Түркмәнчај мүгавиләсинин вахтынын һачан битмәси һагда бәнд јохдур вә мүгавиләнин ләғветмә механизми мөвҹуд дејил”; “Алтынҹысы, һәлә јүз ил әввәл, Чар Русијасы дағыланда вә АХҸ де факто (Иранын өзү исә де-јуре) (?) танынанда мүгавиләнин фактики олараг шәртләри ишләмирди вә өлү сәнәдә чеврилмишди”; “Једдинҹиси, Түркмәнчај мүгавиләсини Иран адына имзалајан шәхс Гаҹар-түрк нүмајәндәси иди, фарс дејил”; “Сәккизинҹиси, АР вә ИИР БМТ үзвү олараг јекун мүгавиләсинә (нә јекун мүгавиләси, һансы мүгавилә?) имза атыблар вә бејнәлхалг һүгугун әсас принсипләриндән бири олан әрази бүтөвлүјүнүн тохунулмазлығы принсипинә риајәт етмәјә борҹлудурлар (әввәла, бејнәлхалг һүгугун принсипләри тәкҹә ондан ибарәт дејил, јеринә јетирмәјә галса, ҝәрәк һамысыны јеринә јетирәсән, икинҹиси дә, бәс онда нијә Бакыда президентдән тутмуш журналистинә гәдәр һамыныз бир ағыздан Иранын тарихи торпагларыны тәләб едирсиниз?)”; “Догузунҹусу, бејнәлхалг тәһлүкәсизлик, бир сыра гошулма (?) сәнәдләри вә бејнәлхалг мүгавиләләр Иранын әсассыз олдуғуну сүбут етмәкдәдир”. ... шүкүр, Илаһи!\nБирҹә шеји дә гејд етмәјә билмәрик. Белә ҹәфәнҝијаты јазанын өзү нә гәдәр бисавад вә бәдбәхтдирсә, ону дәрҹ едән баш редактор ҝөрәсән нә ҝүндәдир?\nӘввәл һәмин мәгаләни охујанда, доғрусу, һиддәтләндик. Амма сонра алим ады дашыјан “адлы-санлы” тарихчиләрин фикирләрини охујанда, баша дүшдүк ки, о бәдбәхтин ҝүнаһы јохмуш, алимләр ондан да пис ҝүндәдир. Она ҝөрә дә һәмин о Ә. Әлибәјлијә бабасына рәһмәт охујараг, кечирик “алимләрин” дедикләринә.\nАлими дә чобан кими данышыр\nДејирик, јахшысы будур, ашағыдан јухарыја ҝедәк. Јәни әввәл “кичик” алимләрин ағзыны арајаг, ҝөрәк онларын ағзындан нә аваз ҝәлир?\nМилли Мәҹлисин депутаты, тарих елмләри намизәди М. Гурбанлы белә деди: “Мүгавиләнин шәртләринә әсасән, - дејә о, әда илә белә јазыр, - Азәрбајҹан халгы (?) вә Азәрбајҹан дөвләти (?) ики һиссәјә бөлүндү”.\nБу сөзләрдән сонра онун фикирләринин давамыны охуҹунун диггәтинә ҹәлб етмәклә, онун вахтыны алмаға еһтијаҹ вармы? Јохду, ләлә, јохду! Гәмлонун сөзү олмасын, “нә Азәрбајҹан халгы, нә Азәрбајҹан дөвләти, ә”? Рәһмәтлик Сәдулла Аслани бизә белә өјрәтмишди мәҝәр? Өзүндән утанмырсан, һеч олмаса о рәһмәтликдән утан! Јазыг инди гәбриндә раһатҹа узана билмир ки, бу нә тәләбәдир, мән јетишдирмишәм? О заман бәјәм “Азәрбајҹан халгы” олсун ја да “Азәрбајҹан дөвләти” вар идими? Һарда јазылыб бу, һардан охумусан буну? Адама дејәрләр, абыр-һәјан олсун, ајыбдыр!\nТәкҹә бунлары десәјди, јенә дәрд јары иди, узаг башы араја салыб дејәрдин ки, охудуглары бәлкә јадындан чыхыб. Сонра нә десә јахшыды бу елмләр намизәди? “Әслинә галса о мүһарибә ҝедәндә вә мүгавилә имзалананда Ираны азәрбајҹанлылар идарә едирди. Шаһын өзү дә азәрбајҹанлы иди, Иранын адындан мүгавиләни имзалајан Аббас Мирзә дә”. Сонра да дејир: “Әҝәр һәмин мүгавиләјә јенидән бахмаг лазым ҝәлсә, онда Иран Азәрбајҹана бирләшдирилмәлидир вә Иранда идарәетмә азәрбајҹанлыларын әлинә кечмәлидир”. Паһ атоннан, сөзә бахе! Аллаһдан бујруг, ағзыма гујруг! Ҝөзлә, боғазында галар!\nЈазыг мүәллимләр! Сөјәндә онлары сөјүрләр! Даһа демирләр ки, јазыг мүәллим нејләсин ки, шаҝирди өз елмини дә, әгидәсини дә нәјинсә хатиринә сатараг, кимләринсә хошуна ҝәлмәк үчүн һәрзә-һәдјан демәклә мәшғулдур!\nДедик, нејнәк, бәлкә о, елмләр намизәдидир, савады аздыр, олан-галан савадыны да гојуб И. Әлијевин вә онун мәрһум атасынын јолунда, бахаг ҝөрәк ондан бөјүкләри нә дејирләр. Бахдыг, амма каш һеч бахмајајдыг! Чүнки бу “алимләрин” дедикләрини охујанда адамын дириси галыр, өлүсү хортлајыб гәбирдән чыхыр, дик-дик отуруб адамын ҝөзләринин ичинә бахыр!\nМилли Мәҹлисин даһа бир депутаты, бу дәфә Елмләр Академијасы Шәргшүнаслыг институтунун директору профессов Ҝөвһәр Бахшәлијева да бунлары деди: “20-ҹи әсрин әввәлләринә гәдәр Иранда дөвләт башында Азәрбајҹан түркләри отурмушдулар вә бир нечә әср әрзиндә Иран фактик олараг мәһз түрк дөвләти иди. Әҝәр мүасир Иранын дахил олдуғу Сәфәвиләр империјасыны ҝөтүрсәк (еһтијатлы олсан јахшыдыр, өзүнү ҝүҹә сала биләрсән!), Шаһ Исмајыл ону мәһз түрк дөвләти кими јаратмышды. Биз һамымыз билирик ки, Шаһ Исмајыл вахтында дөвләт дили түрк дили иди. О, о дөврдә һәмчинин бу дөвләтдә фарс дилиндә шер јазмаға сон гојду (?). Буна ҝөрә дә, фикирләширәм ки, Иран депутатларына артыглыг еләмәз ки, һәмин дөврүн тарих дәрсликләрини ҝөтүрүб, бир даһа онунла таныш олсунлар”.\nНә дејәсән беләсинә?! Ахы бу ҹәфәнҝијата нәсә демәк дә олар? Бирҹә ону дејәк ки, ҝорун чатласын, ај Зија Бүнјадов, ҝөр сәнин креслонда кимләр отуруб!\nБүтүн бунлара бахмајараг, даһа бир тарихчи алим, тарих елмләри доктору, профессор Ҹәмил Гулијевин бу мәсәлә илә бағлы фикри илә таныш олдугда, лап јер ајағымызын алтындан гачды! “Азәрбајҹан ханлыглары”, “Азәрбајҹанын тарихи әразиләри”, нә билим, даһа һансы ҹәфәнҝ фикирләри, мәгаләнин әввәлки һиссәләриндә ҝәтирдијимиз бош вә мәнасыз, елмлә вә тарихлә һеч бир әлагәси олмајан вә ола да билмәјән ҝүлүнҹ мүддәалары тәкрар етдикдән сонра, “о бојда алим”, нәһајәт, М.Ҹ. Бағыровун “Теһран ән гәдим Азәрбајҹан шәһәридир” ифадәсини олдуғу кими јазараг, она һеч бир тәнгиди-алим мүнасибәтини билдирмәмәклә, һесаб един ки, бу виранә мәмләкәтдә Елмләр Академијасы Тарих институтунун бәднам директору Ј. Маһмудовун сон илләр әрзиндә дағыдыб мәһв етдији тарих елминин олан-галан галыгларыны да апарыб Лөкбатанын сәһра гәбиристанлығында бирдәфәлик басдырмыш олду!\nБелә мисаллардан чох ҝәтирмәк олар. Амма нә мәнасы? Һамысы тутугушу кими бир-бирини тәкрар едир. Она ҝөрә дә бурада “алимләр” һаггында сөһбәтимизи бурада битириб, бахаг ҝөрәк өлкәдә арифләр һәлә дә галыбмы?\nГојун ариф данышсын!\nЧох ахтардыг, ахыр ки бирини тапдыг. Мәшһур јазычы Чинҝиз Һүсејновун minval.az сајтындакы мүсаһибәсиндәки ашағыдакы фикирләри охујанда, әввәл-әввәл ҝөзүмүзә инанмадыг ки, беләләри дә һәлә вармыш! Бөјүк јазычы белә дејир: “Биздә һәләлик фикир саһибләри тәк-түкдүр, неҹә дејәрләр, галаны һамысы башдан-баша ҝениш мәдәни базадан мәһрум феодал дүнјаҝөрүшлү гара күтләдир... Биздә дөвләтчилик идејасы инди-инди формалашыр, Сәфәви Азәрбајҹан дөвләти һаггында бүтүн данышыглар Совет дөнәминин мифидир. Шаһ Исмајыл түрк дилиндә ҝөзәл шерләр јазса да, империја Фарс империјасы иди вә о, онун мәнафејинә хидмәт едәрәк, нифрәт етдији сүнни-түркләрлә, түрк Осман империјасы илә вурушурду. Бу о демәкдир ки, рус тахтында әсрләр боју отурмуш алманлар, Бөјүк Јекатеринадан башламыш, иддиа етсинләр ки, Русија алман дөвләти олуб, ҝүрҹүләр исә ҝәрәк десинләр ки, онилләрлә һакимијјәт башында Ҹугашвили-Сталинин олдуғу ССРИ-Русија ҝүрҹү дөвләти иди”.\nДејә билмәрик ки, бөјүк јазычынын дедији бүтүн фикирләри илә там разыјыг, амма јухарыда адыны чәкдијимиз “бөјүк” тарихчиләрдән сонра Ч. Һүсејновун фикирләрини охудугда, демәк истәјирсән ки, нә јахшы ки, бу дүнјада арифләр һәлә вармыш!\nХәтаијәм, ағ атлыјам, сөзү шәкәрдән татлыјам, Мүртәза Әли затлыјам!\nҺәр һансы бир Аллаһ бәндәсинин мәһз һансы милләтә мәнсуб олдуғуну билмәк үчүн ән тәсирли васитә о шәхсин өзүдүр. Доғрудур, антроположи, генетик вә с. елми јолларла да инсанын милли мәнсубијјәтини тәгрибән мүәјјән етмәк мүмкүндүр. Амма бүтүн бу үсуллар милли мәнсубијјәти, белә демәк мүмкүнсә, анҹаг “шәрти” мүәјјән едә билир. Јәни әҝәр Ликин (Лерикин) Пејәсо (Пирасора) вә Тәбризин сакинләри арасында профессор Назарованын апардығы антроположи тәдгигатлар тәсдиг едирсә ки, индики Тәбризин сакинләри антроположи ҹәһәтдән Пејәсо кәндинин сакинләри илә ејни адамлардыр, бу о демәкдир ки, онларын һамысы миллијәтҹә талышдырлар! Әслиндә һеч белә тәдгигатлар апарылмаса да, биз талышлар буну јахшы билирик ки, Тәбризин олсун, ја Ардәвилин (Әрдәбилин) сакинләринин бөјүк әксәријјәти һазырда түркләшмиш талышлардыр.\nБунунла белә, һәмин тәдгигатларын нәтиҹәләрини әсас ҝөтүрәрәк, ҝедиб тәбризлини мәҹбур етмәк олмаз ки, о өзүнүн талыш әсилли олдуғуну бојнуна алсын. Милли мәнсубијјәт мәсәләсиндә һазыркы дүнјада һамы тәрәфиндән гәбул олунмуш әсас мејар инсанын өзүнүн вердији ҹавабдыр. Јәни, мәсәлән, әҝәр Тәбриз әһалиси бу ҝүн дејирсә ки, о, түрк вә ја түркмәндир, биз ону елә дә гәбул етмәлијик. Бу, даһа чох мәдәнијјәт мәсәләсидир, јәни кимдәнсә бунун әксини тәләб етмәк, ән азындан, мәдәнијјәтсизликдир!\nНијә бунлары јазырыг? Чүнки нечә илләрдир, Бакынын пулла али тәһсил, сонра да алимлик диплому аланларын Шаһ Исмајылын ҝуја түрк әсилли олдуғу барәдә һәрзә-һәдјанлардан артыг јер дә безиб, ҝөј дә! Биз бурда онун талыш олдуғуну әсасландырмаг фикриндә дә дејилик. Ахы, ҝөрүнән кәндә нә бәләдчи? Ону демәк истәјирик ки, мадам Шаһ Исмајыл өзү өз мүбарәк әлләри илә јаздығы шериндә “Мүртәза Әли затлы”, јәни “Һәзрәт Әлинин вариси олдуғуну” бирмәналы шәкилдә бәјан едирсә, һәлә алимлији гојуруг бир кәнара, ағлы башында олан һәр бир шәхс буну белә дә гәбул етмәлидир! Һәзрәт Әлинин (ә) милли мәнсубијјәтини сүбут етмәјә исә, фикримизҹә, һеч бир еһтијаҹ јохдур.\nӘзиз охуҹу! Бурда мәгаләни баша чатдырырыг. Амма һекајәтимиз бунунла битмир. Ән мараглысыны ҝәлән мәгаләмиздә охуја биләрсиниз. Охујуб ҝөрәрсиниз ки, бу алимҹијәзләр өз ҹәфәнҝ иддиалары илә вәтәндашы олдуглары мәмләкәт үчүн һансы лајланы охумуш олурлар!


Q=7	C=0	SS=0	LS=7	PS=0	DC=0	LC=0	SD=0	BS=1	G0=7	G1=6	G2=6	DLID=az_RU	BODY=Руанда (Франса) бәнзәрсиз Мүгәддәс Китаб сәрҝиси\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Данимарка Индонезија Исвеч Конго Литва Нидерланд Норвеч Самоа Таити Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс баск бикол бислама везо гуҹарат гырғыз еве ермәни естон зулу иврит илок инҝилис испан италјан кабил каннада каонде кинјаруанда кирунди кореја коса крио малагаси малајалам мајја маҹар мегрел михе науатл (Хуастека) науатл (мәркәзи) ндебеле (Зимбабве) оромо полјак португал португал (португал) пәнҹаб румын рус сапотек (Истм) сепеди серб серб (латын) сетсвана сингал словак словен сотсил суаһили тараски таҹик телугу тзелтал тигре тлапанек тотонак тохолабал тсонга түрк умбунду урду фанте фарс фин франсыз хорват чех чичева јапон јунан ҝүрҹү һилигајнон әрәб\nФрансанын шималында кечирилән «Руан 2014» бејнәлхалг сәрҝисинә ҝәлән минләрлә гонаг «Мүгәддәс Китаб — дүнән, бу ҝүн вә сабаһ» адлы ҹәлбедиҹи ҝушә илә растлашдылар.\nҜушәнин чөл тәрәфиндә плазма екранда гонагларын чохунун диггәтини ҹәлб едән Мүгәддәс Китабын гәдим әлјазмалары һагда видео чарх ҝөстәрилирди. Ҝушәнин ичәрисиндә исә гонаглар Мүгәддәс Китабын фајдалы мәсләһәтләри, тарихи вә елми дәгиглији, һәмчинин неҹә ҝениш јајылдығы һагда өјрәнә биләрдиләр.\nҺәмчинин сәрҝидә Мүгәддәс Китабын әсрләрин сынағындан неҹә кечдији ҝөстәрилирди. Бу китаб индики дөврдә истәр кағыз форматда, истәрсә дә електрон форматда милјардларла инсанлар үчүн әлчатандыр. Сәрҝијә ҝәләнләр Јеһованын Шаһидләри тәрәфиндән 120 дилдә дәрҹ едилән Мүгәддәс Китабын «Јени Дүнја Тәрҹүмәси»нин бир нүсхәсини пулсуз әлдә етдиләр.\nСәрҝијә ҝәләнләрин чоху Мүгәддәс Китабы иҹтимаијјәтә әлчатан олмасында тәшәббүсү өз үзәрләринә ҝөтүрдүкләри үчүн Јеһованын Шаһидләринә миннәтдарлыгларыны билдирдиләр. Бир груп јенијетмә илә сәрҝијә бахаркән ҝәнҹ бир тәшкилатчы белә демишди: «Мүгәддәс Китаб һамымызын үмуми мирасыдыр. О ҹанлыдыр. Һәр дәфә ону охујанда проблемләримин һәллини тапырам».\n60 јашлы бир нәнә Мүгәддәс Китабы пулсуз әлдә едә биләҹәјини өјрәнәндә тәәҹҹүбләнди. О дејир: «Һамымыз Мүгәддәс Китабы јенидән охумалыјыг, чүнки һамымыза лазымдыр!»\nЈеһованын Шаһидләри Хорватијада кечирилән мәшһур Бејнәлхалг Китаб сәрҝисиндә иштирак етдиләр


Q=12	C=12	SS=3	LS=0	PS=1	DC=0	LC=0	SD=0	BS=4	G0=2	G1=0	G2=0	DLID=az_RU	BODY=(src)="1"> Мүгәддәс Китабын мүәллифи кимдир ?\n(src)="2"> Мүгәддәс Китаб һәр саһәдә дәгигдир\n(src)="3"> 8 АИЛӘЛӘРӘ КӨМӘК\n(src)="4"> Ушағынызы ев ишләринә алышдырын\n(src)="5"> 10 Ентерик синир системи .\n(src)="6"> Сизин икинҹи бејниниз\n(src)="7"> 12 МҮСАҺИБӘ\n(src)="8"> Програм тәртибатчысы иманы һагда данышыр\n(src)="9"> 14 МҮГӘДДӘС КИТАБЫН БАХЫШЫ\n(src)="11"> 16 ТӘКАМҮЛ , ЈОХСА ЈАРАДЫЛЫШ МӨҸҮЗӘСИ ?\n(src)="12"> Дәниз самурунун хәзи\n(src)="2"> Бәс сиз неҹә дүшүнүрсүнүз ?\n(src)="4"> журналынын бу сајында Мүгәддәс Китабдакы һәр кәлмәнин Аллаһдан назил олдуғуну сүбут едән дәлилләр ҝәтирилир .\n(src)="1"> ҮЗ ГАБЫҒЫНДАКЫ МӨВЗУ | МҮГӘДДӘС КИТАБЫН МҮӘЛЛИФИ КИМДИР ?\n(src)="2"> ӘКСӘР инсанлар Мүгәддәс Китабын * Аллаһдан назил олдуғуна инаныр .\n(src)="3"> Бәзиләри исә бу Китабы инсан тәхәјјүлүнүн мәһсулу кими гәбул едир .\n(src)="5"> Мәсәлән , 2014 - ҹү илдә Бирләшмиш Штатларда кечирилән сорғу нәтиҹәсиндә мәлум олмушду ки , өзүнү христиан адландыран инсанларын әксәријјәти « Мүгәддәс Китабын Аллаһла һансыса мәнада бағлы олдуғуну гәбул едир » .\n(src)="6"> Сорғуда иштирак едән 5 нәфәрдән 1 - и исә дүшүнүр ки , бу китаб « гәдимдән галма нағыллар , рәвајәтләр вә тарихи һадисәләр топлусу , инсан гәләминин мәһсулудур » .\n(src)="7"> Мүгәддәс Китабла бағлы мөвҹуд олан фикирајрылығы бизи бу китабын өзү һаггында дедији нөвбәти сөзләрин мәнасына вармаға тәшвиг едир : « Мүгәддәс Јазылардакы һәр кәлмә Аллаһдандыр » .\n(src)="8"> Мүгәддәс Китаб 66 бөлмәдән ибарәтдир .\n(src)="9"> О , 1600 ил әрзиндә јазылмышдыр .\n(src)="10"> Китаб 40 нәфәр мөмин инсан тәрәфиндән гәләмә алыныб .\n(src)="11"> Сиз суал верә биләрсиниз , әҝәр ону инсанлар јазыбса , нәјә ҝөрә ајәдә дејилир ки , орадакы « һәр кәлмә Аллаһдандыр » ?\n(src)="13"> Бу фикри Китабын башга бир ајәси тәсдиг едир : « Инсанлар мүгәддәс руһ тәрәфиндән јөнәлдиләрәк Аллаһдан ҝәлән сөзләри данышыблар » .\n(src)="14"> Башга сөзләрлә десәк , Аллаһ Өз кәлмәләрини мүгәддәс руһу , јәни гүввәси васитәсилә Мүгәддәс Китабы јазан пејғәмбәрләрә чатдырмышды .\n(src)="15"> Бу фикрә ајдынлыг ҝәтирмәк үчүн ҝәлин бир мисал үзәриндә дүшүнәк .\n(src)="16"> Бир иш адамы катибинә мәктуб јаздырыр .\n(src)="17"> Һеч ким иддиа едә билмәз ки , мәктубун мүәллифи катибдир .\n(src)="18"> О , садәҹә , мүдирин фикирләрини гәләмә алыб .\n(src)="20"> Бу мүгәддәсләрдән бәзиләринә Аллаһ сөзләрини вәһјләр васитәсилә ачмышдыр .\n(src)="21"> Бәзән исә онлар мәлуматы рөјада алырдылар .\n(src)="22"> Мүәјјән һалларда Аллаһ онлара алдыглары мәлуматы өз сөзләри илә јазмаға изин верирди , бәзән исә сөзләрини бир - бир диктә едирди .\n(src)="23"> Пејғәмбәрләр мәлуматы һансы васитә илә алырса алсын һәр бир вәзијјәтдә онлар өзләринин јох , Аллаһын фикирләрини гәләмә алмышдылар .\n(src)="24"> Бәс бу инсанларын јаздығы мәлуматын , доғрудан да , Аллаһдан олдуғуну нә сүбут едир ?\n(src)="26"> Төврат , Зәбур , Инҹил .\n(src)="2"> МҮГӘДДӘС КИТАБ елми китаб олмаса да , сөһбәт елми мәсәләләрдән ҝедәндә олдугҹа дәгигдир .\n(src)="3"> Ҝәлин елмин ики саһәсини — метеоролоҝија вә ҝенетиканы нәзәрдән кечирәк .\n(src)="5"> Мүгәддәс Китабда дејилир : « [ Аллаһ ] су дамлаларыны јухары галдырыр , онлар Онун думанындан јағыша чеврилирләр .\n(src)="6"> Сонра булудлар јағышы јерә төкүр » .\n(src)="7"> Бу ајәдә су дөвранынын үч мәрһәләси тәсвир олунуб .\n(src)="8"> Ҝүнәш енержисинин јараданы олан Аллаһ 1 ) бухарланма јолу илә « су дамлаларыны јухары галдырыр » .\n(src)="9"> Сонра 2 ) конденсасија ( сујун бухар һалдан бәрк һала кечмәси ) васитәсилә бу су бухары булудлар әмәлә ҝәтирир , булудлар исә сују јағыш вә саир 3 ) јағынтылар һалында јерә төкүр .\n(src)="10"> Һәтта бу ҝүн алимләр јағышын әмәлә ҝәлмә просесини тәфәррүаты илә дәрк едә билмир .\n(src)="12"> Јарадан үчүнсә бу сирр апајдындыр .\n(src)="13"> Мәһз бу сәбәбдән јухарыдакы ајәни јазан пејғәмбәр јағышын әмәлә ҝәлмәси илә бағлы тәфсилатлары тәсвир едә билиб .\n(src)="14"> Диггәт јетирин ки , бу ајә инсанлар су дөвраныны елми фактларла сүбут етмәздән әсрләр әввәл гәләмә алыныб .\n(src)="17"> Бәдәнимин бүтүн һиссәләри . . .\n(src)="18"> Сәнин китабында јазылмышды » .\n(src)="19"> Давуд бу ајәдә рүшејмин , јәни ембрионун « јазылмыш плана » әсасланан инкишаф просеси барәдә сөз ачмышды .\n(src)="20"> О , бу планы мәҹази мәнада « китаб » адландырмышды .\n(src)="21"> Бурада ән мараглы мәгам ондан ибарәтдир ки , бу сөзләр 3000 ил бундан әввәл јазылыб .\n(src)="22"> Давуд бу ајәни јазандан јалныз әсрләр сонра , ХЫХ әсрин орталарында австријалы ботаник Грегор Мендел ҝенетика ганунларыны тәсис етмишди .\n(src)="23"> Алимләрин инсан ҝеномунун , јәни организмин инкишафы үчүн зәрури олан ҝенетик мәлуматын охунмасы истигамәтиндә апардыглары тәдгигатлар јалныз 2003 - ҹү илин апрел ајында баша чатмышды .\n(src)="25"> Бу сөзләрдән ҝенетик мәлумат тәшкил олунуб .\n(src)="26"> Рүшејм бу мәлумата әсасән инкишаф едир , бејин , үрәк , ағ ҹијәр , әлләр вә ајаглар кими органлар јараныр .\n(src)="27"> Алимләрин ҝенома вердији « һәјат китабы » ады там јеринә дүшүр .\n(src)="28"> Ҝөрәсән , Давуд пејғәмбәр бу ҹүр дәгиг мәлуматы һарадан билирди ?\n(src)="29"> О јазмышды : « Јеһованын руһу мәни дилләндирди , Онун кәламы дилимдә иди » * .\n(src)="30"> ҺАНСЫ дөвләтин нә вахт , неҹә вә нә дәрәҹәдә јүксәләҹәјини вә ја сүгута уғрајаҹағыны әввәлҹәдән демәк чох чәтиндир , һәтта , демәк олар , мүмкүн дејил .\n(src)="31"> Анҹаг Мүгәддәс Китабда о дөврүн ән гүдрәтли дөвләтләринин мәһви әввәлҹәдән тәфәррүаты илә тәсвир олунмушду .\n(src)="32"> Ҝәлин ики нүмунәјә бахаг .\n(src)="33"> Бабил вахтилә дүнјанын ән бөјүк шәһәри олуб .\n(src)="34"> О , әсрләр боју Өн Асијаны тәсири алтында сахлајан бөјүк империјанын мәркәзи иди .\n(src)="35"> Анҹаг Аллаһ Әшија пејғәмбәр васитәсилә бу гүдрәтли дөвләтин Куруш адлы сәркәрдә тәрәфиндән зәбт едиләҹәјини вә әбәдилик хараба галаҹағыны бу һадисәләр баш вермәздән тәхминән 200 ил әввәл билдирмишди .\n(src)="36"> Тәбии ки , һәр шеј јазылдығы кими олду .\n(src)="38"> Ерамыздан әввәл 539 - ҹу илин октјабр ајында Бөјүк Куруш бир ҝеҹәнин ичиндә Бабили мәғлуб етди .\n(src)="39"> Вахт кечдикҹә Бабилин әтрафындакы әразини суваран су каналлары бахымсыз галдығы үчүн гуруду .\n(src)="40"> Тарихи сәнәдләрдән мәлум олур ки , Бабилин јерләшдији әрази ерамызын 200 - ҹү илиндә сәһралыг олуб .\n(src)="41"> О дөврдән бу јана һәмин әрази харабалыг олараг галыр .\n(src)="42"> Ҝөрүндүјү кими , Мүгәддәс Китабда јазылан « ора бомбош галаҹаг » сөзләри јеринә јетмишдир .\n(src)="43"> Әшија пејғәмбәр бу ҹүр тарихи факты һадисә һәлә баш вермәмиш һарадан өјрәнә биләрди ?\n(src)="44"> Мүгәддәс Китабда јазылыб ки , Әшија пејғәмбәр вәһјдә Бабилә гаршы һөкм хәбәри алмышды .\n(src)="45"> Мемарлыг әсәрләри илә мәшһур олан Нејнәва Ашшур империјасынын пајтахты олуб .\n(src)="46"> Шәһәрин ҝениш күчәләри , бағлары , мәбәд вә сарајлары дилләр әзбәри иди .\n(src)="47"> Амма Сәфәнја пејғәмбәр јазмышды ки , Аллаһ бу мөһтәшәм шәһәри « сусуз бир сәһраја чевирәҹәк » .\n(src)="48"> Нејнәва б . е . ә ВЫЫ әсрдә Бабиллә Маданын бирләшмиш ордусу тәрәфиндән зәбт едилди .\n(src)="49"> Бир елми әсәрдә бу шәһәрин мәғлубијјәтдән сонра « 2500 ил јохлуға гәрг олдуғу » дејилир .\n(src)="50"> Бу сәбәбдән бир мүддәт инсанлар тарихдә Нејнәва адлы шәһәрин олдуғуна шүбһә едирдиләр .\n(src)="52"> Бу ҝүн һәмин дағынтылар гулдурлар тәрәфиндән тар - мар едилир .\n(src)="53"> Үмумдүнја ирси мүдафиә фонду бу барәдә өз нараһатчылығыны билдирәрәк демишди : « Белә ҝетсә , Нејнәвадан галан дағынтылар әбәдилик јоха чыхаҹаг » .\n(src)="54"> Сәфәнја Нејнәванын ҝәләҹәји барәдә мәлуматы һарадан алмышды ?\n(src)="55"> Сәфәнја 1 : 1 ајәсиндә јазылыб : « Сәфәнјаја Јеһованын сөзү назил олду » .


Q=16	C=0	SS=3	LS=10	PS=6	DC=0	LC=0	SD=0	BS=1	G0=29	G1=18	G2=8	DLID=az_RU	BODY=Әрәмја 9 | Онлајн Мүгәддәс Китаб | Јени дүнја тәрҹүмәси\nӘрәмја гәм чәкир (1—3а)\nЈеһова Јәһуда илә һагг-һесаб чәкир (3б—16)\nЈәһудаја ҝөрә мәрсијә (17—22)\nЈеһованы танымагла өјүнмәк (23—26)\n9 Каш башым булаг олајды,Ҝөзләрим чешмә!+ Ҝеҹә-ҝүндүз халгымын өлүләри үчүнҜөз јашы төкәрдим. 2 Каш сәјјаһлар кими сәһрада сығынаҹағым олајды. Онда халгымдан ајрылардым, чыхыб ҝедәрдим.Чүнки һамы зинакардыр,+Хәјанәткарлар дәстәсидир. 3 Дилләрини каман кими ҝәрирләр.Өлкәдә сәдагәт јох, јалан һөкм сүрүр.+ «Ҝет-ҝедә лап позулурлар,Мәнә мәһәл гојмурлар»,+ — бәјан едир Јеһова. 4 «Гој һәр кәс гоншусундан еһтијат етсин,Һеч гардашына да етибар етмәсин. Чүнки гардаш гардаша бадалаг ҝәлир,+Гоншу гоншуја бөһтан атыр.+ 5 Һәр кәс гоншусуна кәләк ҝәлир,Дүз данышан јохдур. Дилләри јалана өјрәшиб.+ Пис иш ҝөрмәкдән һејләри галмајыб. 6 Сән хаинләр ичиндә јашајырсан. Онлар хаинлик етди, Мәни танымады», — бәјан едир Јеһова. 7 Одур ки, ордулар Аллаһы Јеһова белә дејир: «Онлары әридиб сынајаҹағам.+Халгымла башга ҹүр неҹә давраным? 8 Дилләри өлдүрүҹү охдур, јалан сачыр. Гоншу илә дилдә ширин-ширин данышырлар,Үрәкләриндә исә тәлә гурурлар». 9 «Инди Мән онларла һагг-һесаб чәкмәјим, нејләјим? Белә бир халгдан интигамымы алмајыммы? — бәјан едир Јеһова.+ 10 Дағлардан өтрү ағлајыб налә чәкәҹәјәм,Чөлдәки өрүшләр үчүн ағы охујаҹағам.О јерләрә од вурублар, орадан һеч ким кечмир,Мал-һејван сәси ешидилмир. Гушлар учуб, һејванлар гачыб, һәр јан бомбошдур.+ 11 Јерусәлими даш галагларына,+ чаггал јувасына дөндәрәҹәјәм,+Јәһуда шәһәрләрини кимсәсиз, хараба гојаҹағам.+ 12 Буну анламаға кимин һикмәти чатар? Јеһова буну кимә дејиб ки, о да ҹар чәксин? Нә үчүн өлкә виран галыб? Нә үчүн јаныб чөллүјә дөнүб?Орадан кечиб-ҝедән јохдур». 13 Јеһова ҹаваб верди: «Она ҝөрә ки, халг онлара вердијим гануну рәдд едиб, она әмәл етмир, сөзүмү ешитмир. 14 Онлар инад едиб үрәкләри истәјән кими һәрәкәт едир,+ аталарынын өјрәтдији кими, Баал бүтләринә ситајиш едирләр.+ 15 Одур ки, Исраилин Аллаһы, ордулар Аллаһы Јеһова белә дејир: “Бу халга аҹы јовшан једирәҹәјәм, зәһәрли су ичирәҹәјәм.+ 16 Онлары өзләринин, аталарынын танымадығы халгларын арасына сәпәләјәҹәјәм.+ Архаларынҹа гылынҹ ҝөндәриб һамысыны гыраҹағам”.+ 17 Ордулар Аллаһы Јеһова белә дејир:“Ағылла һәрәкәт един. Гадын мәрсијәханлары чағырын,+Адам ҝөндәрин, ағы дејән гадынлар ҝәлсин. 18 Гој тәләссинләр, бизә мәрсијә охусунлар.Ҝөзләримиздән јашлар ахсын,Кирпијимиздән су сүзүлсүн.+ 19 Сиондан мәрсијә ешидилир:+ “Нә ҝүнләрә галдыг! Неҹә рүсвај олдуг! Јурдумуздан дидәрҝин дүшдүк, ев-ешијимизи хараба гојдулар”.+ 20 Еј гадынлар, Јеһованын сөзүнү динләјин. Онун сөзләринә гулаг верин. Бир-биринизә бу ағыны өјрәдин,Гызларыныза бу мәрсијәни өјрәдин.+ 21 Өлүм дырмашыб пәнҹәрәдән ҝирди,Галаларымыза сохулду,Күчәләрдән ушаглары,Мејданлардан ҹаванлары апармаға ҝәлди”.+ 22 Де ки, Јеһова белә бәјан едир: “Ҹәсәдләр торпағын үстүндә пејин олаҹаг,Бичинчинин бичиб гојдуғу тахыл кими олаҹаглар,Онлары јығыб топлајан олмајаҹаг”».+ 23 Јеһова белә дејир: «Гој һикмәтли һикмәти илә өјүнмәсин,+Гүдрәтли гүдрәти илә ловғаланмасын,Дөвләтли дөвләти илә гүррәләнмәсин».+ 24 «Гој өјүнән бунунла өјүнсүн ки, Мәни таныјыб билир.+Билир ки, Мән Јеһовајам, мәһәббәтлә давранырам, дүнјада адил, һагг ишләр ҝөрүрәм.+Чүнки Мәнә бунлар хошдур»,+ — бәјан едир Јеһова. 25 «Елә ҝүнләр ҝәлир ки, — бәјан едир Јеһова, — сүннәтли олдуғу һалда, сүннәтсиз олан һәр кәсдән,+ 26 Мисирдән+, Јәһудадан+, Әдумдан+, Муабдан+, әмуниләрдән+, ҝиҹҝаһларыны гырхан сәһра сакинләриндән һагг-һесаб тәләб едәҹәјәм.+ Чүнки бүтүн бу халглар сүннәтсиздир, бүтүн Исраил евинин үрәји сүннәтсиздир».+


Q=4	C=1	SS=0	LS=2	PS=0	DC=0	LC=0	SD=0	BS=13	G0=23	G1=16	G2=11	DLID=az_RU	BODY=ҺӘЗРӘТИ НУҺЛА ХИЛАС ВӘ ӘРАЗИ — AQRA Elmin İnkişafına Dətsək İctimai Birliyi\nТарихи мәнбәләрдән Азәрбајҹан вә шәрглә — гәрб арасында јерләшән Нахчыван бир чох тарихчиләрин, сәлнамәчиләрин әсәрләриндә өзүнәмәхсус јер тутуб.\nШәрглә — гәрб арасында јерләшән Нахчыван өз әрази вә тарихи мәрһәләләри илә јанашы, тарихи шәхсијјәтләри илә\nтаныныб,мәһшурлашыб, диггәт ҹәлб едиб.\nАзәрбајҹан вә Нахчыван әразиси бир дә Ишыглар, одлар јурду кими дә јаддашларда, тарихләрдә галыб.\nИшыг, од, алов дедикдә О, үмид, һәрәкәт вериҹи,низамлајыҹы, бәрабәрләшдирмә, бөлмә, һасилә (нәтиҹәјә) ҝәтирмәклә һәҹм гәдәри вермә, мәсафәләшдирмә, рәнҝ бөлҝүсү (спектрал) температур һәдләрини бәрабәрләшдирмә, јарадыҹы вә с. анламы дашыјыб.\nНахчыван әразисиндә мәскунлашан илк инсанлар отураг һәјаты сүрмәклә, Ишыг анлајышыны јарадыҹылыға илкин башланғыҹолдуғуну дәрк едибләр.\nӘразиләрини вә өзләрини Ишыг дашыјыҹылары олдугларыны анлајараг, О јарадыҹы Ишыг шәртләрини позмадан горујурдулар.\nБу анлајыш, бу давраныш әразисини вә әһалини һифс етмәклә јанашы онлары елмә, јарадыҹылыға, дүшүнмәјә, дүшүндүрмәјә сөвг едирди.\nБунлар илкин сәбәб дашыјыҹысы олмагла јанашы бир дә хилас вә хилас олмаг иди.\nТарихләрдә һәзрәти Нуһ дөврү туфаны вар. Сонракы мәрһәлә һәзрәти Нуһун о әразидән Ҝәми – гаја, Ағры – дағ арасында о әразидә хиласы вә хиласкарлығы дөврү вар.\nЧох – чох гәдим тарих ики мәрһәләјә бөлүнүб. Һәзрәти Нуһ дөврү туфанына гәдәр олан мәрһәлә мәдәнијјәтләр, һәзрәти Нуһ дөврү туфаны вә о мәрһәләдән сонракы дөвр.\nЧох дүшүндүрүҹү бир мәгам ондан ибарәтдир ки, јер күрәси боју баш вермиш о туфана сәбәбләр нә иди вә о дәһшәтли туфандан һәзрәти Нуһ вә о әразидә мәскунлашан инсанларын хилас олмағына сәбәб нә иди?\nҺәзрәти Нуһун о туфандан хиласкарлығы ејни вахтда о әрази илә хиласы иди.\nТарихләрдә, сәмави китабларда бизә ҝәлиб чатан һәзрәти Нуһ туфаны, хиласкарлығын јаддаш дашыјыҹысы олмагла чох өнәмли тарихи бир фактдыр.\nТарихләрдән индики дөврә гәдәр ҝәлиб чатан о дәһшәтли туфандан, Нахчыван әразиси вә әһалиси хилас олдулар.\nЧүнки о әразидән туфана гәдәр дә,туфан әрәфәсиндә дә инсанлар Ишығы, Тенгрини, Тангрыны, Танрыны чағырырдылар.\nАмма ән ағыр бир мәрһәлә ондан ибарәт иди ки, далғаларын һүндүрлүјү вә сәси илә јанашы, гаралмыш, түндләшмиш булудлардан арамсыз јаған ҝүҹлү јағыш, даһа ваһимәли даһа горхулу иди.\nҜүнәшин ҝөрүнмәмәси белә бир тәәссүрат јарадырды ки, хилас олмаг мүмкүнсүздүр. Инсанлар ваһимә ичәрисиндә сәмада ҝүнәш ишығыны, сәмтини ахтарырдылар.\nҮмид вә хилас бир әрази, бир дә чөкмүш гаранлыг арасында Ишыға иди. Чағырыш бир Тенгри, бир дә Ишыға иди.\nТуфан, арамсыз јаған јағыш, ҝүнләрин сајыны итирмишди.\nСәманын тәдриҹән ишыгланмасы, туфанла јағышын сакитләшмәси, хилас олмаға даһа да бөјүк инам јарадырды.\nИнсанларын хиласы, гара, галын булудлар арасында ҝүнәшә,О Ишыға иди.\nАмма гара булудлардан дајанмајан, арамсыз јаған јағыш вә су далғалары арасында Ишығын олмамасы даһа да горхулу ваһимәли иди. Бу “сон ҝүн, сон ҝеҹә” – јә бәнзәјирди.\nТуфан, јағыш тәдриҹән сакитләшмәјә башладығҹа сәманын ишыгланмасы, булудларын чәкилмәси, ҝүнәш ишығынын ҝөрүнмәси бөјүк хилас үмиди ҝәтирди.\nСонракы мәрһәләләрдә хилас олмуш о әһали дашғын вахты өз һарај вә сәсләрини јад едәрәк ҝүнәши туфанын дајанмасына јаддаш едәрәк, Ишығын ҝөрүнмәсиндән башланмасыны шадлыгла,рәгслә јад едәрәк инсанларын хиласы символу ҝүнәши билдиләр.\n(К.Брүлловун “Помпејин сон ҝеҹәси” рәсм таблосунда инсанын нә гәдәр үмидсизлик ичәрисиндә олдуғу тәсвир олунуб)\nҺәзрәти Нуһ аиләси илә јанашы хилас олан о инсанлар јаддашларында даһа дәрин бир из гојан Ишыг чағырышы, ҝүнәш ишығынын чағырышы вә о чағырышдан, о әразидән хилас олмалары мүһим бир һадисәјә чеврилди.\nСонракы мәрһәләләрдә Ишығы башланғыҹ вә хилас, Танры һифз едиҹи, хилас едиҹи кими јаддашларда даһа дәрин көк салды.\nҺәзрәти Нуһ аиләси вә о дөвр инсанлар о әразини, о ҹоғрафијаны, о халгы, дили, о дөврү, о миллијјәти, о адәтләри бәјан етмәклә јанашы ( доминант) апарыҹы бир функсија дашымагла хилас олмуш, о инсанлары Каината, елмләрә чағырмагла бир даһа “инсанлар Каинатын вә Јаранышын бир парчасы олдуғуну” вә ајрылмаз олдуғуну бәјанлашдырды.\nҺәзрәти Нуһ аиләси вә о дөвр инсанлары туфан мәрһәләсиндә Ҝәми – гаја вә Ағры – дағ арасында хилас ола билдиләр. Туфана гәдәр о әразинин ҹоғрафи адлығы мөвҹуд иди. Сонракы тарихи мәрһәләләрдә бу әрази Һәзрәти Нуһун ады илә бағлы олан бир чох јени ад дашыјыҹысына чеврилди.\nСонракы мәрһәләләрдә о хилас аныны, үмид аныны ҝүнәш ишығы илә башланмасыны јаддашларда вә ҝүнәшә тәшәккүрлүлүк рәмзи олан динамик рәгслә ифадә етмәјә башладылар.\nҜүндүз вахтлары о иштиракчылар јарым даирәдә үзү ҝүнәшә доғру дајанараг, бармаг – бармагдан тутараг ритмик рәгслә шад јаналыгла о һәрәкәт динамикаларыны иҹра етмәјә башладылар.\nЈарым даирәдә дајанмаг она ишарә иди ки, о рәгс иштиракчылары ҝүнәш ишығына вә онунла үз – үзә дајана билсинләр.Ҝеҹә вахты исә ҝүнәшин символу олан ишыға јалов, һалов, алов кими ад вериб јаддаш дашыјыҹысына ҝәтирдиләр.\nЧох – чох сонракы тарихи мәрһәләләрдә о иҹраны Јаллы кими адландырмаға башладылар.\nЈаллы Һәзрәти Нуһ дөврү туфанындан сонракы мәрһәләләрдә илк шадлыг динамик рәгси кими, Ҝәми – гаја, Ағры – дағ, арасында Нуһашан (Нурашан) о әразијә мәхсусдур.\nЈаллы жанр кими Нахчыван әразисинә кәнардан ҝәлмәјиб.Јаллы тутмаг, о тарихи һадисәнин бир хилас, бир севинҹ иҹрасыдыр, онун тарихи чох – чох гәдимдир.\nБабаларымыз , аталарымыз һәмишә Нахчыван тој мәҹлисләриндә мүтләг гајдада јаллы тутмагла, мә`шәлләр јандырмагла оәразидә хилас, тәшәккүр, ишыға үмид кими бахыблар.\nЈаллы рәгс групларында гырмызы ҝејинмәклә вә башда олан јаллы апарыҹысынын бир әлиндә мүтләг олараг гырмызы дәсмалла ифа едибләр. Гырмызы ишығын, истинин тәрәннүмчүсүдүр.\nЈаллы жанры нәфәсли мусиги аләти олан зурна илә иҹра олунур.\nЗурна, дәм зурна, давул јаллы иштиракчыларыны мүшајиәт едир.\nЗурна мусиги аләти сәс тембринә ҝөрә апарыҹы, бүтүн мусиги сәсләрини бир јүксәк сәс низамына сәсләјир.\nМусиги аләти олан зурна апарыҹы бир сәс олмагла јанашы,ејни вахтда әрази ад дашыјыҹысыдыр, неҹә ки, Зурван, Зәнҝәзур,Астазур вә с.\nО зурна сәси чох узагдан ешидилсә дә онун сәс тезлији, сәс тембри, мәсафәјә ҝөрә дәјишмир. Ејни сәс тембрини, дәјишмәз сахлајыр. Чағырыр, сәсләјир, ојадыр, дүшүндүрүр, әһвал – руһијјәни јахшылашдырыр.\nЗурна мусиги сәси мәтинлик, шүҹаәт, гәһрәманлыг, әзијјәтләрә синә ҝәлмәк, өзүнү тәсдиг етмәк, ҝизлиләри бәјан етмәк, гаранлыглар арасында хилас вә ниҹат чағырышыдыр.\nО мусиги аләти, каинат сәсинин инҹә бир сәс тәрәннүмҹүсүдүр.\nО дөвр инсанлар туфана гәдәр дә туфан әрәфәсиндән сонра да,јенә дә бир инам дашыјыҹылары олараг галдылар. Онлара мә`лум иди ки, ишыг јарадыҹы вә төрәдиҹидир.\nИшыг, о ишыгдан исти, о истидән јалов, һалов, алов төрәјәр.О алова, о истијә ки, бүтүн ҹанлы варлыглар, күтләләр, ҹисимләр,бүтүн бәшәријјәт о алова истијә мөһтаҹдырлар вә мөһтаҹ олараг да галаҹаглар.\nКаинатлар да О Мүтләг Ишыға, истијә мөһтаҹ јарандылар.\nЈер күрәсинә Ҝүнәш олмаса, ишыг олмаз. Ишыг олмаса, исти олмаз. Исти олмаса, һәрәкәт олмаз әкин олмаз, бичин олмаз вә нәтиҹәләр олмаз. Инсан, ҹанлы төрәмәз. О дөвр инсанларын хиласына сәбәбләрдән бири дә бунлар иди.\nУрфани јаллы рәгси Ур – ми ( уч сәмт) ур – ва ( о лаваш јапыланда, охловла хамыр арасында сәрф олунан ун мигдарыдыр). О урфа, бир – бирлијә јығма функсијасы дашыјыҹысыдыр.\nЈаллыда урфаны әрази вә бирлик анлајышы дашыјыҹысы олмагла, шадлыг дашыјыҹысыдыр.\nБүтүн јухарыда дејиләнләр устад тарзән Әкрәм Мәммәдлинин оғлу Кә`нан Мәммәдли илә бирликдә јаллыларымызы топламағы вә онлары нота салмасы, нота ҝәтирмәси чох бөјүк бир тарихи һадисәдир.\nНахчыван әразисинин өзү мараглы бир әразидир.\nНахчыван әразисиндә чох мараг доғуран тәбии ҝөл вар.\nО ҝөл, Нахчыван шәһәриндән 80 км мәсафәдә Шимали – Шәрг истигамәтдә, Кичик Гафгаз сыра дағларынын Зәнҝәзур дағ силсиләсиндә Шаһбуз әразисиндә Батабат јајлағындадыр.\nЈајлагда, Зор – булаг јахынлығында ҝөл јерләшир.\nЗор булағын сују о ҝөлә ахмыр.\nМараглы ҹәһәт бундан ибарәтдир ки, Зор – булаг јахынлығында јерләшән (орта су тутумлу) тәбии ҝөл, овал (еллепсоид)типлидир.\nОвал типли о ҝөл ҝүнәшин чыхма вә батма вахтынын там ҝөстәриҹиси моделидир.\nҜөл дахилиндә һәмишә һәрәкәт едән ада, јерин ҝүнәш әтрафында һәрәкәт вахтыны билдирир.Ҝөл дахилиндә һәрәкәт едән ( о ада овал типлидир) ада, Ҹәнубдан, Шимала овалын узунуна тән бөлән хәтт үзрә һәрәкәт едир. Ҝөл гурулушу, Ҹәнубла, Шималы ҝөстәрир.\nСүбһ ҝүнәши Уш әрәфәсиндә, ада ҝөлүн ҹәнуб саһилиндә дајаныр.\nҜүн чыхдыгдан сонра, ҝүн әрзиндә о ада Ҹәнуб саһилиндән,Шимал саһилинә тәрәф дүз хәттлә һәрәкәт алыр.\nЧох мараглы һал, ҝүнәшин чыхма анындан, ҝүнәшин гүруба чатдығы вахтда ада Шимал саһилә чатыр.\nҜүнәшин ҝүн әразиндә гәт етдији мәсафәни һәрәкәтдә олан ада шимал саһилдә тамамлајыр.\nҜүн батмағына бахмајараг ҝеҹә боју о ада ҹәнуб саһилә доғру дајанмадан һәрәкәт едәрәк сүбһ ҝүнәшини ҝөлүн ҹәнуб саһилиндә гаршылајыр.\nЈәни ҝүн о бири јарым күрәјә кечмәјинә бахмајараг ада о ҝүнәш һәрәкәтини синхрон мүшајәт едир.\nБу һәрәкәтлә ҝөл дахилиндә о ада, һеч вахт һәрәкәт сүр`әтини дәјишмир ҝүн ишығынын ( һава булудлу олса да, гыш фәсли олса да) јер күрәсинә дүшмәсини вә јер күрәсинин ҝүнәш әтрафында буҹагда јер дәјишмәсини карыхмадан “гејд” едир.\nБу ҝөлүн ( орта су тутумлу) тарихи чох – чох гәдимдир.\nҜөлдәки ада јер күрәсинә нисбәтдә ҝүнәшин һүндүрлүк буҹағыны, һәрәкәт буҹағыны дәрәҹә — дәрәҹә бөлҝүләринин ҝөстәриҹисинә чеврилир.\nҜүнәшин һәрәкәт трајекторјасыны билдирир.\nНахчыван әразисиндән о ҝөл, о ада ҝүнәши тәшәккүрлә, севинҹлә мүшајәт едир.\nНахчыван шәһәриндә мараглы бир архитектура инҹиси дә гаја силсиләси үстүндә инша едилмиш Мөмүнә — Хатун түрбәсидир.\nТүрбә он китабәдән ибарәтдир. О, әзәмәтли түрбә бир дајаг үстүндә инша едилибдир. О түрбәнин он китабәси мә`на дашыјыҹысыдыр. Јә`ни сәһәр ҝүнәши чыхдыгда һансы китабәни ишыгландырырса (Шәргдән) ҝүнүн гүрубунда Гәрбдә о китабәни ишыгландырмагла тамамланыр.\nӘбубәкр Әҹәми Нахчывани Мөмүнә — Хатун түрбәсини мүгәддәс гаја силсиләси үзәриндә инша едиб.\nО гаја силсиләсинин мүгәддәслик, һифс едиҹи, хилас едиҹи хусусијјәти вар.\nГаја силсиләси индики Хал – Хал мешәсиндән јухарыја Шимали — Шәрг сәмтдән башлајыр. Нахчыван шәһәриндән кечмәклә Неһрәм кәндинин, Әсһабүл – Кәһф ( једди кимсәнәләр) истигамәтиндә Араз чајына јахын һиссәдә сөнүр.\nО гаја силсиләсиндән чох сајлы су чешмәләри, кәһризләр ахыр.\nНахчыван шәһәриндә Сарванлар мәһәлләсинин башланғыҹында (Шимал сәмт) чешмә вар. О гаја силсиләси үзәриндә Ҹәнуба доғру Кәблә Муса чешмәси јерләшир. Тәхминән 2,5 км сонра Гызлар булағы јерләшир. (О Гызлар булағы сылдырым гајалар арасында гаја дашларындан чох тәмиз, сәрин су сызыр. О гајаларын јухары һиссәсиндән дәфәләрлә, кәл арабасы, ат арабасы,јашлы адам, ушаг еһтијатсызлыгдан һүндүрлүкдән гајалар арасына дүшмәсинә бахмајараг, сағ галмагла јанашы һеч бир јара да алмајыблар. Әһали гаја һиссәсинин мүгәддәслик дашыјыҹысы олдуғуна бир даһа әмин олублар)\nСарванлар мәһәлләсиндә о гаја силсиләси үзәриндә ағыр сејјидләр Мириш аға, Миришлиләрин евләри јерләширди. Сонралар онларын еви јериндә мөһтәшәм мәсҹид комплекси инша едилди.\nГызлар булағы ардынҹа тәхминән 1 км мәсафәдә Мөмүнә-Хатун түрбәсинин ашағы һиссәсиндә әввәлләр чешмә ахырды.\nТүрбәнин о саһәдә, јүксәкликдә иншасынын үч мә`насы вар иди. Әввала мүгәддәслик дашыјыҹысы гаја силсиләси, сәһәр ҝүнәшинин чыхма вә батмасында түрбәнин ишыг әһатәсиндә олмасы вә о түрбәнин (Хан дики дә дејилир о саһәјә) ашағысындан ахар чешмә, түрбәни јер алты сулардан, нәмишликдән горума анламы дашыјыб.\nАмма түрбәнин ашағысындан бир вахтлар ахан чешмә ҝөзү тутулдугдан јер алты сулар ҝеријә сыхылдығындан түрбә нәм чәкмә сәбәбиндән Шимал сәмти ҝүҹлү нәмишликдәдир.\nМөмүнә Хатун түрбәсиндән сонра һәзрәти Нуһ мәзары, Нуһ мәгбәрәси јерләшир.\nҺәзрәти Нуһ мәгбәрәси јүксәкликдә һәмин гаја силсиләси үзәриндәдир.\nОнун ашағысында да чешмә ахыр. О ахар чешмә дә, үзәриндә һәзрәти Нуһ мәгбәрәси, Мөмүнә Хатун түрбәсинин јерләшмәси,мөһтәшәм Мәсҹид комплекси, Гызлар булағы вә с. Мә`на дашыјыҹыларыдыр.\nОнлар јер сечмәјибләр, о јер онлары сечиб. Шәһәрдә Сарванлар мәһәлләси дә о гаја силсиләси үзәриндә јерләшир.\nШәһәрдә дөрд јол дејилән јердән јоллар ајрылыр – Шимала доғру: Шаһбуза, Гәрбә доғру: Шәрура, Шәргә доғру: Ордубада,Ҹәнуба доғру: Нахчыван шәһәри јерләшир.\nНахчыван әразиси чох – чох гәдимдән дуз јолу кими вә Нахчыванда олан чох еластик вә Шәффаф ипәјинә ҝөрә Ипәк јолу кимидә таныныб, тарихләшиб. Тарихи мәнбәләрдә өз јерини һәзрәти Нуһла да тапыб.\nАзәрбајҹан вә Нахчыван әразиси Ишыг әразисидир. Тарихләрдән мә`лумдур ки, Азәрбајҹан вә хүсуси илә Нахчывана бир чох сәркәрдәләр гошунла һәрби јүрүшләр едибләр. Нахчыван әразисинә,ишыг әразисинә, саһиб олмаг истәјибләр. Нахчыван әһалиси мәтинликлә мүбаризә апарараг, һәр бир дөјүшҹү бир сәркәрдә олуб.\nАмма о јүрүшләрин сонлуғу, о сәркәрдә вә гошуну бир мүддәтдән сонра о әразидән ҝеријә дөнүбләр. Онунла да о сәркәрдә вә гошун, өз әразиси илә сүгута мәһкум олунублар.\nЧүнки, Азәрбајҹан әразисинин илкдән Ишыг Саһиби вар, Мүтләг олан О Ишыг Саһибинә исә, саһиб олмаг олмаз.\n«Азад Азәрбајҹан» — гәзетиндә 24.06.2014 № 87 (2532)


Q=4	C=3	SS=0	LS=1	PS=0	DC=0	LC=0	SD=0	BS=0	G0=80	G1=60	G2=20	DLID=az_RU	BODY=Азәрбайҹан гадыны ләйагәт таҹыдыр — AQRA Elmin İnkişafına Dətsək İctimai Birliyi\nМүгәддәслийи өлчүйә ҝәлмәйән бир амил. Дөрд һәрфдән ибарәт олан бу кәлмәдә нә гәдәр үлвиййәт, нә гәдәр гүдсиййәт вар. Аилә иҹтимаиййәтин тәмәл дашыдыр. Аилә гурмаг! Бу, йеткинлик йашына чатан һәр бир инсанын әсас вәзифәсидир, ейни заманда Аллаһын гойдуғу йол вә Пейғәмбәрин буйурдуғу ваҹиб әмәлләрдән биридир. Мәһз гурмаг. Јәни зәррәни-зәррә үстүнә, гәтрәни-гәтрә үстүнә йығмагла аилә адлы бир сарай уҹалтмаг. Елә бир сарай ки, онун бүнөврәси севҝидән, дашлары сәмимиййәтдән, палчығы мәһәббәтдән олсун.\nЕлә бир сарай ки, она узагдан бахан ичиндә нә баш вердийини билмәсин. Аиләнин дахилиндә нә варса, ону йалныз ики нәфәр билмәлидир- әр вә арвад! Аиләнин бүтөвлүйүнү, тамлығыны горуйуб сахламаг мәсулиййәти илк нөвбәдә гадынын үзәринә дүшүр. Кешмишдә Азәрбайҹанда гадын адынын сонуна еһтирам әламәти олараг “бикә”, даһа сонралар “хатун”, “бәйим” мүасир дөврдә исә “ханым” кәлмәси әлавә едибләр. Һәр бир гадын бу кәлмәни өз ләйагәти, әхлагы илә доғрултмаға борҹлудур.\nГәдим заманлардан үзү бәри гадын өмүр-ҝүн йолдашына арха-дайаг, сирдаш, чәтин ҝүндә, дар мәгамда пасибан олуб. Ән чәтин ишләрин, мүшкүл мәсәләләрин һәллиндә мүдрик нәнәләримиз, узагҝөрән аналарымыз өз мәсләһәтләри илә мүшкүлләри асан едиб. Азәрбайҹан гадыны йери ҝәләндә ҹәнҝавәр палтары ҝейиниб әри илә чийин-чийинә дүшмәнә гаршы вурушуб. Тарихин сәһифәләрини чевирдикҹә Томрисләрин, Сарай Хатунларын, Аләмшаһ Бәйимләрин, даһа кимләрин-кимләрин һүнәринә һейран галмамаг гейри-мүмкүндүр.\nГадын инҹәлик вә зәрифлик мүҹәссәмәсидир, амма йери ҝәләндә бу зәриф вүҹуд рам олунмайан аслана ҹеврилиб мәнфур дүшмәнлә пәнҹәләшмәйи дә баҹарыр. Гарабағын азадлығы уғрунда ҹаныны гурбан верән Ҝүлтәкинләрин, Салатынларын, Гарателләрин ҹәсурлуғу буна бариз мисалдыр.\nЧағдаш Азәрбайҹан әдәбиййатына нәзәр салсаг ҝөрәрик ки, орада гадын мәрданәлийи, дәйанәти, сафлығы, ләйагәти гырмызы бир хәтт кими кечир. Истәр поезийада, истәрсә дә нәсримиздә гадын образлары тәгдирәлайиг шәкилдә гәләмә алынмагдадыр. Агилләрин белә бир сөзү вар: “Һеч нәйин итмәсин дейә ики гыфыл ал. Бирини гапына, о бирини ағзына бағла! Чүнки сәнин һәр сиррини өз ағзындан ешидиб, билирләр”. Әр вә арвад өмүр-ҝүн йолдашыдыр. Бу ики шәхсин мәһәббәт вә әмәйи сайәсиндә аилә камилләшир.”Гуран-Кәрим”-дә әр-арвад мүнасибәтләри барәдә буйурулур:”Биз онларын арасында мәһәббәт вә рәһмәт гәрар вердик”.(Рум сурәси, айә 12). Һәр инсан аилә гуранда өзүнә елә һәмтай сечмәлидир ки, өмүрләри, ҝүнләри бир йердә ҝечсин. Елә һәмтай ки, бир-бирини вахтсыз бездирмәсинләр. Аиләнин ән мүһүм һиссәси валидейн вә өвлад мүнасибәтләридир. Дүнйайа ҝәлән өвлад йени аилә гуранлара севинҹ ҝәтирмәклә йанашы һәм дә онларын чийнинә сон дәрәҹә бөйүк бир мәсулиййәт гойур. Өвлад ики инсанын мәһәббәтинин бәһрәси вә Аллаһын онлара төһвәсидир. Ушаг һәр ики тәрәфин — ата вә ананын севҝиси илә әфатә олунмалыдыр. Улуларымыз аилә, онун мөһкәмлийи вә горунуб сахланмасы барәдә чох һикмәтли вә ибрәтли фикирләр сөйләйибләр. Аилә барәдә нәнәләримизин дедийи ән ҝөзәл дейим беләдир:”Аилә саҹайағы кимидир. Онун бир айағы киши, бир айағы гадын, бир айағы да өвладдыр. Бу айаглардан бири там олмаса о саҹайағы йыхылар!” Бу “йыхылар”кәлмәси аиләнин дағылмасына ишарәдир.\nБәс неҹә едәк ки, гурулан аиләләр йарыда дағылмасын? Атасыз-анасыз галан ҝүнаһсыз көрпәләр нәнә-баба үмидинә галмасынлар? Аилә гуран ҝәнҹләрә төвсиййә едәк ки, күләкли һавада йанан шамы сөнмәкдән горуйан кими, өз аиләләрини горусунлар! Гәлбигырыг бөйүйән ушаг һәр ики валидейн олан аиләләрә һәсәдлә бахыр. Аиләдә гыз анасындан аналыг, оғлан исә атасындан аталыг өйрәнир. Ата вә ана өвладын гоша ганадыдыр. Бунлардан бири олмайанда көрпә ганадыгырыг бөйүйүр. Белә ушаглар һәмишә бойнубүкүлү, ҝөзү йашлы олурлар. Бир аз дәриндән дүшүнсәк ҝөрәрик ки, аиләнин горунмасы илк нөвбәдә гадындан асылыдыр. Чүнки гадын майе кими олмалыдыр. Майе һансы габа төкүлсә онун шәклини алыр. Гадын да дүшдүйү мүһитә алышмалыдыр.\nО, илк нөвбәдә евдә ушагларын вә әтрафда оланларын нәзәриндә кишинин нүфузуну уҹа тутмалыдыр. Гадын зәриф мәхлугдур о, ишдән евә йорғун, әсәби гайыдан әринин әсәбини вә йорғунлуғуну өз гадын зәрифлийиндә әритмәлидир. Гадын меһрибанлығы вә үлфәти илә евин кишисинә нәвазиш ҝөстәрмәлидир. Гой буну ушаглар ҝөрсүнләр вә онлар да атайа гаршы лагейд олмасынлар. Онун зәһмәтини гиймәтләндирмәйи өйрәнсинләр. Һашийә: Ишдән йорғун, аҹ ҝәлән киши евә дахил олан кими гадын она дейир: — Оғлун мәктәбдә пәнҹәрәнин шүшәсини сындырыб. Јорғун ата әсәбиләшир, бүтүн аҹығыны төкүр оғлунун үстүнә. Нәтиҹәдә ушағын гәлбиндә һәм атайа, һәм дә анайа нифрәт йараныр. Ҝәлин бир анлыг”Өҝәй ана” филминдәки кадры хатырлайаг. Диларә ханым неҹә дә усталыгла Арифин әлиндән Исмайылын дәфтәрини алыр. Будур гадын мүдриклийи, ана үлфәти. Шүшәнин сынмасыны атайа демәк оларды, амма йемәк йейәндән сонра вә бир аз фәргли тәрздә. Онда ушаг да валидейндән инҹимәзди. Ҝәлинлик борҹу: Бу ҝүнүн гызы сабаһын ҝәлини вә анасы, өвлад бөйүдәни, тәрбийә верәнидир. Һәр бир ҝәлин, ҝетдийи оҹагда һәр бир инсаны- гайынананы, гайынатаны, балдызы вә гайыны онун өз дилиндә диндирмәлидир.\nШүбһәсиз бу мүһитә алышмаға вахт, заман лазымдыр. Гой гайынаналар да илк ҝүндән сәбрсизлик ҝөстәриб ҝәлинин һәр һәрәкәтинә ҝөз гойуб, һәр шейи ағартмасынлар. Нәзәрә алсынлар ки, евә бүлбүл дә аланда һәмин ан ҝөзәл нәғмәләр охумур. Ҝәлдийи евә алышандан сонра нәғмә охуйур. Азәрбайҹанда ҝөзәл бир адәт дә вар. Гыз ата евиндән чыханда ата вә ана гызына дейир: “Гулағыны кар елә, ҝөзүнү кор елә, дилини лал елә!” Бу кәлмәләрдә бир дүнйа һикмәт вар. Јәни лазым олмайаны ешитмә, лазым олмайаны ҝөрмә, лазым олмайаны демә! Бу йердә бир неҹә дейимә нәзәр салаг: ”Јахшы ҝәлин нүбардыр, пис ҝәлин губар” “Һәр ҝәлин ҹеһиз апарыр, һәр ҝәлин дөзүм, тәмкин апара билмир” “Гыза ләйагәт өйрәт, оғула әдаләт” “Еви исидән оҹағын истиси йох, гәлбин һәрарәтидир” “Гыз ҝөзәл әхлагы илә субайлыгда атасы вә гардашынын, аилә гуранда әри вә оғлунун башыны уҹа едир”(Дейимләр Ҝүларә Мунисиндир) Дейирләр киши үчүн дүнйа үрәкдир, гадын үчүн исә үрәк дүнйадыр.\nГадын үрәйи о гәдәр ҝениш олмалыдыр ки, орайа бир дүнйа сығышсын. Белә фикирләри илк нөвбәдә ҝәнҹ гызларын дүшүнҹәсинә һопдурмаг ваҹибдир ки, аиләнин нә олдуғуну дәрк етсинләр. Ҝөзәл гадын диггәт чәкәр, ағыллы гадын мәһәббәт йарадар, мүдрик гадын исә үнсиййәт гурар, үлфәт ҝөстәрәр. Аилә гурмаг\nтәкҹә ағ палтар ҝейиниб, гиймәтли зинәт әшйалары тахмаг вә дәбдәбәли ҹеһиз апармагдан ибарәт дейил. Аилә гурмаг чәтин вә мәсулиййәтли бир иши өз чийинләринә ҝөтүрмәкдир. Бу хош бир чәтинлик олдуғу үчүн йоруланда белә ону йарыда атмаг олмаз. Дүнйа ҝөрмүш нәнәләримиз, ағбирчәк аналарымыз гызларыны әр евинә ҝөндәрәндә илк нөвбәдә она ширин дилли олмағы төвсийә едибләр. Чүнки ширин дил һәр гапыйа дүшән ачардыр. Шәргин философ шаири Сәди Ширази дейир:” Кимин олса әҝәр бир ширин дили, түк илә чәкәр о далынҹа фили!” Дили ширин олан ҝәлинин һәр һәрәкәтиндән сәмимиййәт вә үлфәт сүзүләчәк. Хүсусән ҝәлинин ҝетдийи евдә гайынана варса, о ҝәлин данышығында вә рәфтарында даһа диггәтли, меһрибан олмалыдыр. Неҹә дейәрләр:”Әрә ҝедән гызларын дили алтда гәнд ҝәрәк, гайынаналы гызларын дили алтда фәнд ҝәрәк!” Ҝәлин илк ҝүндән гайынансынын гәлбинә йол тапыб, өзүнү она севдирмәйи баҹармалыдыр. Онун нәйи хошладығына, нәйи бәйәнмәдийинә фикир вермәлидир ки, ҝетдийи евин аб-һавасыны ҝөтүрә билсин. Ҝәлин илк ҝүндән гайынанасына үрәк долусу “Ана” десә, ону анасы кими севсә гайынана да ону өз доғма гызы кими гәбул едәр.\nƏmim — Fikrət Rzayev\nНаш древний алфавит — вовсе не арабский


Q=9	C=5	SS=3	LS=2	PS=2	DC=2	LC=0	SD=0	BS=2	G0=61	G1=49	G2=23	DLID=az_RU	BODY=Гиданы «вахтлы-вахтында» гәбул едирсән? | Тәлим\nҜөзәтчи гүлләси (тәлим нәшри) | Август 2014\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Непал Нидерланд Норвеч Раратонга Самоа Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кичуа (Имбабура) кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар мизо море нгабар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nГиданы «вахтлы-вахтында» гәбул едирсән?\nБИЗ бәшәр тарихинин ән чәтин дөврүндә јашајырыг (2 Тим. 3:1—5). Јеһоваја мәһәббәтимиз вә Онун салеһлик нормаларына мүвафиг јашамаг гәтијјәтимиз һәр ҝүн сынаныр. Иса бу чәтин зәманәнин ҝәләҹәјини габагҹадан билирди вә давамчыларыны әмин етмишди ки, сона гәдәр таб ҝәтирмәләри үчүн онлары мөһкәмләндирәҹәк (Мат. 24:3, 13; 28:20). Онлары мөһкәмләндирмәк үчүн Иса «вахтлы-вахтында» руһани гида верән садиг нөкәр тәјин етмишди (Мат. 24:45, 46).\n1919-ҹу илдән бәри тәјин олунмуш садиг нөкәр Аллаһын тәшкилатында бирләшән вә бүтүн дилләрдән олан милјонларла евдәки гуллугчулары руһани гида илә тәмин едир (Мат. 24:14; Вәһј 22:17). Амма елә нәшрләримиз вар ки, һәр дилдә тапмаг олмур. Үстәлик, әдәбијјатларымызын електрон версијасы һамы үчүн әлчатан дејил. Мисал үчүн, чохларында јалныз jw.org сајтында јерләшдирилмиш видеолар вә мәгаләләр јохдур. Бәс бу о демәкдирми ки, онлар руһани ҹәһәтдән сағлам галмаг үчүн кифајәт гәдәр гида алмырлар? Дүзҝүн гәнаәтә ҝәлмәк үчүн ҝәлин дөрд ваҹиб суалын ҹавабыны арашдыраг.\n1 Јеһованын вердији гиданын әсас тәркиби нәдир?\nШејтан Исаны дашлары чөрәјә чевирмәси үчүн сынајанда о, белә ҹаваб вермишди: «Инсан јалныз чөрәклә јашамамалыдыр, Јеһованын ағзындан чыхан һәр сөзлә јашамалыдыр» (Мат. 4:3, 4). Јеһованын һәр сөзү исә Мүгәддәс Китабда гәләмә алыныб (2 Пет. 1:20, 21). Демәли, Јеһованын вердији гиданын әсас тәркиби Мүгәддәс Китабдыр (2 Тим. 3:16, 17).\nЈеһованын тәшкилатында дәрҹ едилән «Мүгәддәс Јазыларын Јени Дүнја Тәрҹүмәси» там вә ја гисмән 120-дән чох дилә тәрҹүмә едилиб вә бу дилләрин сајы илбәил артыр. Бу тәрҹүмәдән савајы, Мүгәддәс Китабын диҝәр тәрҹүмәләринин дә минләрлә дилдә там вә ја гисмән милјарддан чох нүсхәси вар. Бу гәдәр бол руһани гида вермәклә Јеһова истәјир ки, «һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тим. 2:3, 4). «[Јеһованын] ҝөзүндән кәнарда галан мәхлуг» олмадығындан әмин ола биләрик ки, О, «руһани немәтләрә сусајанлар»ы Өз тәшкилатына ҹәлб едиб руһани гида илә тәмин едәҹәк (Ибр. 4:13; Мат. 5:3, 6; Јәһ. 6:44; 10:14).\n2 Руһани гиданын верилмәсиндә әдәбијјатларымыз һансы ролу ојнајыр?\nИманыны мөһкәмләндирмәк үчүн инсан Мүгәддәс Китабы охумагла кифајәтләнмәмәлидир. О, охудугларыны анламалы вә тәтбиг етмәлидир (Јаг. 1:22—25). Биринҹи әсрдәки һәбәшистанлы хәдим бу факты етираф етмишди. Мүждәчи Филип ондан: «Охудуғуну баша дүшүрсән?» — дејә сорушанда о, Аллаһын Кәламыны охујурду. Хәдим ҹавабында Филипә деди: «Изаһ едән олмаса, неҹә баша дүшә биләрәм?» (Һәв. иш. 8:26—31). Филип хәдимин хаһишини јерә салмајыб она Аллаһын Кәламындан дәгиг билик әлдә етмәјә көмәк етди. Өјрәндикләри хәдимә елә тәсир етди ки, о вәфтиз олунду (Һәв. иш. 8:32—38). Ејнилә, Мүгәддәс Китаба әсасланан әдәбијјатларымыз бизә һәгигәти дәгиг баша дүшмәјә көмәк едир. Онлар бизә һәм тәсир едир, һәм дә өјрәндикләримизи тәтбиг етмәјә тәшвиг едир (Колос. 1:9, 10).\nНәшрләр васитәсилә Јеһованын хидмәтчиләри бол-бол руһани гида гәбул едирләр (Јешаја 65:13). Мәсәлән, «Ҝөзәтчи гүлләси» журналы 210-дан чох дилдә чап едилир. Бу журнал Мүгәддәс Китаб пејғәмбәрликләрини изаһ едир, руһани һәгигәтләри даһа да дәриндән баша салыр вә бизи Мүгәддәс Китаб принсипләринә ујғун јашамаға тәшвиг едир. «Ојанын!» журналы исә тәхминән 100 дилдә нәшр едилир. Бу журналын сајәсиндә Јеһованын харигүладә ишләри барәдә билијимиз артыр вә Мүгәддәс Китаб мәсләһәтләрини тәтбиг етмәјин үсулуну өјрәнирик (Сүл. мәс. 3:21—23; Ром. 1:20). Садиг нөкәр Мүгәддәс Китаба әсасланан материаллары 680-дән чох дилдә тәгдим едир! Бәс сән Мүгәддәс Китабы охумаға һәр ҝүн вахт ајырырсан? Журналларын јени сајыны вә һәр ил чыхан јени нәшрләри охујурсан?\nНәшрләрдән әлавә Јеһованын тәшкилаты јығынҹагларда вә конгресләрдә сөјләнилән Мүгәддәс Китаба әсасланан мәрузәләр һазырлајыр. Бәс бу кими ҝөрүшләрдә тәгдим олунан чыхышлар, драмлар, сәһнәҹикләр вә мүсаһибәләр сәнин хошуна ҝәлир? Бүтүн бунлар Јеһованын бизим үчүн тәшкил етдији руһани зијафәтдир! (Јешаја 25:6).\n3 Ана дилиндә бүтүн нәшрләр јохдурса, бу о демәкдирми ки, сән руһани ҹәһәтдән јарытох галаҹагсан?\nСөзсүз ки, јох! Дүздүр, Јеһованын бәзи хидмәтчиләри, ола билсин, диҝәрләриндән даһа чох руһани гида әлдә едирләр. Нәјә ҝөрә? Мәсәлән, биринҹи әсрдә һәвариләр башга шаҝирдләрдән даһа чох тәлим алырды (Марк 4:10; 9:35—37). Бунунла белә, диҝәр шаҝирдләр руһани ҹәһәтдән аҹ галмырды, онлара да јетәринҹә руһани гида верилирди (Ефес. 4:20—24; 1 Пет. 1:8).\nҺәмчинин нәзәрә алмаг олар ки, Исанын јер үзүндә јашајаркән дедији вә етдији дәјәрли ишләрин бир чоху Мүждәләрдә гәләмә алынмајыб. Һәвари Јәһја јазмышды: «Сөзсүз, Иса чох иш ҝөрүб, лакин онларын һамысы бир-бир јазылсајды, елә дүшүнүрәм ки, јазылан тумарлар дүнјаја белә сығмазды» (Јәһ. 21:25). Биринҹи әсрдәки давамчылары бу камил инсан һагда биздән гат-гат чох шеј билсәләр дә, биз дә аз шеј билмирик. Јеһова гајғы ҝөстәриб ки, Исанын давамчылары олмаг үчүн онун һагда әлимизә кифајәт гәдәр мәлумат чатсын (1 Пет. 2:21).\nҺәвариләрин биринҹи әсрдәки јығынҹаглара ҝөндәрдикләри мәктублардан да чох шеј өјрәнә биләрик. Павелин јаздығы, ән азы, бир мәктуб Мүгәддәс Китаба дахил дејил (Колос. 4:16). Бу о демәкдирми ки, һәмин мәктуб бизә ҝәлиб чатмадығы үчүн руһани гидамыз јетәринҹә дејил? Хејр. Јеһова нәјә еһтијаҹ дујдуғумузу билир вә руһани ҹәһәтдән мөһкәм галмағымыз үчүн бизи лазым олан һәр шејлә тәмин едир (Мат. 6:8).\nЈеһова нәјә еһтијаҹ дујдуғумузу билир вә руһани ҹәһәтдән мөһкәм галмағымыз үчүн бизи лазым олан һәр шејлә тәмин едир\nБу ҝүн дә Јеһованын бәзи хидмәтчиләри диҝәрләриндән даһа чох руһани гида әлдә едирләр. Ана дилиндә нәшрләр аз олса да, әмин ол ки, Јеһова сәнин дә гејдинә галыр. Әлиндә олан әдәбијјатлары оху вә мүмкүнсә, баша дүшдүјүн дилдә кечирилән ҝөрүшләрдә иштирак ет. Әмин ол ки, Јеһова руһани ҹәһәтдән мөһкәм галмағына көмәк едәҹәк (Мәз. 1:2; Ибр. 10:24, 25).\n4 Әҝәр jw.org сајтында јерләшән материаллар сәнин үчүн әлчатан дејилсә, бу, сәнин руһани ҹәһәтдән зәифләјәҹәјиними ҝөстәрир?\nСајтымызда журналлар вә Мүгәддәс Китаба әсасланан диҝәр нәшрләр јерләшдирилиб. Орада һәмчинин әр-арвадлара, јенијетмәләрә вә ушаглара аид материаллар вар. Аиләви ибадәт заманы аиләләр бу материаллардан јарарлана биләрләр. Үстәлик, сајтымызда Ҝилеад мәктәбинин бурахылышы вә иллик ҝөрүш кими хүсуси мәрасимләр һагда мәлуматлар вар. Һәмчинин орада бүтүн дүнјадакы баҹы-гардашларымыз үчүн Јеһованын халгына тәсир едән тәбии фәлакәтләр вә һүгуги наилијјәтләр һагда мәлуматлар вар (1 Пет. 5:8, 9). Бундан әлавә, фәалијјәтимизин гадаған олундуғу әразиләрдә белә хош хәбәрин чатдырылмасы үчүн сајтымыз ҝүҹлү васитәдир.\nСајтымыз сәнин үчүн әлчатан олса да, олмаса да, сән руһани мөһкәмлијини горуја биләрсән. Нөкәр евдәки бүтүн гуллугчулары руһани гида илә боллуҹа тәмин етмәк үчүн лазыми гәдәр чап олунмуш материал һазырлајыр. Буна ҝөрә дә јалныз jw.org сајтына ҝирмәкдән өтрү електрон ҹиһаз алмаг мәҹбуријјәтиндә дејилсән. Јығынҹаглардан тәләб олунмаса да, кимләрсә өзү тәшәббүс ҝөстәриб сајтымыздакы һәр һансы материалы чап едә вә Интернетә ҝириши олмајанлара верә биләр.\nВердији вәдә садиг галыб руһани тәләбатларымызын гејдинә галдығы үчүн Исаја неҹә дә миннәтдарыг! Бу чәтин зәманәнин сону јахынлашдыгҹа әмин ола биләрик ки, Јеһова руһани гиданы «вахтлы-вахтында» вермәјә давам едәҹәк.\nЈеһованын нијјәтиндә гадынларын ролу\nАллаһын Сөзүндән истифадә ет. О ҹанлыдыр!\nЈеһова бизә неҹә јахынлашыр?\nГајыт вә «гардашларына үрәк-дирәк вер»\nFROM OUR ARCHIVES «Еврика драмы» чохларына һәгигәти тапмаға көмәк етди\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2014\nҜӨЗӘТЧИ ГҮЛЛӘСИ (ТӘЛИМ НӘШРИ) Август 2014


Q=16	C=8	SS=0	LS=11	PS=0	DC=0	LC=0	SD=0	BS=2	G0=27	G1=21	G2=10	DLID=az_RU	BODY=Бир даһа Нахчыван шәһәр Әкбәр Ағайев адына интернат-мәктәб һаггында — AQRA Elmin İnkişafına Dətsək İctimai Birliyi\nБир даһа Нахчыван шәһәр Әкбәр Ағайев адына интернат-мәктәб һаггында\n20 июля, 2013 Нахчыван шәһәр интернат мәктәби\n…Һәмин ил (сөһбәт 1961-ҹи илдән ҝедир-ред) бир нечә кәнддә мәктәб тикинтиси ҝедирди. Нахчыван шәһәриндә интернат мәктәб үчүн бина тикилирди ки, мүтләг йени тәдрис илиндә истифадәйә верилмәли иди. Али мәктәбләри гуртарыб ҝәлмиш мәзунлары йерләшдирмәк лазым иди.\nБурада да мәним мүәллим йолдашларым маариф назирлийинин тәдрис шөбәсинин мүдири Әсҝәр Әсҝәров, мәктәб тәдрис ишини чох ҝөзәл билән, узун илләр назирликдә ишләйән Рүстәм Рүстәмов мәнә чох йахшы көмәк етдиләр. Мән билмәдийим шейләри онлардан сорушурдум вә буну өзүмә гәбаһәт һесаб етмирдим.\nВахтымын чоху интернат мәктәбиндә кечирди. Әвәла ондан башладым ки, тикилән интернат мәктәбә директор тәйин етдим. (сөһбәт Иса Мәммәдовун тәйинатындан ҝедир-ред) Она тапшырдым ки, бүтүн ҝүнү мәктәбдә олуб тикинтийә нәзарәт етсин. Һәр ҝүн ахшам ҝүн әрзиндә ҝөрүлән ишләрә йекун вурур, сабаһ ҝөрүләҹәк ишләри мүәййәнләшдирирдик.\nМән Вилајәт Партија Комитәсинә бир арайышла мүраҹиәт етдим. О арайыш әсасында бүро хүсуси гәрар гәбул етди. Нахчыван МССР Назирләр Советинә тапшырылды ки, еһтийат фондундан Маариф Назирлийинә әлавә вәсаит айрылсын. Һәмин вәсаит һесабына һәмин ил биз мәктәбләрә чохлу бәрк вә йумшаг аваданлыг алдыг. Мәктәбләрин фәнн кабинәләринин гайдайа салынмасы үчүн хейли иш ҝөрдүк. Кәндләрдә тикилән мәктәбләрин йанында сәккиз аилә үчүн мүәллимләр еви тикдирдик. О заман Нахчыван МССР Назирләр Советинин тикинтийә рәһбәрлик едән мүавини Абдулла Ордуханов вә 5 сайлы Нахчыван тикинти трестинин мүдири Ҝәрай Әсәдов мәнә йахындан көмәк едыр, демәк олар ки, бүтүн тәклифләримин йеринә йетирилмәсинә чалышырдылар.\nРеспубликадан асылы олмайан мәсәләләр барәсиндә о заман Азәрбайҹан КП МК мәктәбләр шөбәсинин мүдири Назим Һаҹыйевә мүраҹиәт едирдим. О, чох мүлайим, тәләбкар, вердийи вәди йеринә йетирән бир инсан иди. Онун йахындан көмәйи илә бизим сәйимиз нәтиҹәсиндә интернат мәктәбинин тикинтиси 15 августда баша чатды. Биз республиканын айры-айры районларында йашайан саһибсиз, йетим ушаглары, имкансыз аиләләрин ушагларыны о мәктәбә гәбул етдик.\nО заман Нахчыван МССР Али Совети Рәйасәт Һейәтинин сәдри, “Сосиалист Әмәйи Гәһрәманы”, чох алиҹәнаб инсан олан Һүсейн Мәммәдов интернат мәктәбә ҝәлди. Мәктәбә тәзәҹә гәбул олунмуш ушаглары ҝөрдү вә мәнә деди ки, бу ушаглар чох зәрифдирләр, бәзиләри һәтта хәстәйә охшайыр. Сән горхмурсан бунларын гәбул едилмәсинә иҹазә верирсән. Мән дедим ки, йолдаш Мәммәдов сиз 2-3 айдан сонра бахарсыныз (о заман Нахчыван шәһәриндә бөйүк клуб олмадығы үчүн республиканын бүтүн тәдбирләри һәрби шәһәрҹикдә олан “Забитләр еви”ндә кечирилирди) Октйабр байрамы мүнасибәтилә кечирилән тәнтәнәли иҹласдан сонра интернат мәктәбин шаҝирдләри чыхыш етдиләр. Онлара мәктәб формаларындан башга, бир дә байрам тәдбирләриндә иштирак етмәк үчүн хүсуси форма тикдирмишдик. Ушаглар көкәлмишдиләр, форма онлара чох йахшы йарашырды. Мәктәбин чох ҝөзәл нәфәсли оркестри вар иди. Бир сөзлә, ушаглар шән вә ҝүмраһ ҝөрүнүр, өзләри дә чох йахшы чыхыш едирдиләр. Рәһбәрлик онларын чыхышыны чох бәйәнди. Һ.Мәммәдов фасилә замам мәнә суал верди. Назир, бу ҝомбул ушаглары һарадан йығмысан бура? Мән ҹаваб вердим ки, бунлар о вахт сизин ҝөрдүйүнүз һәмин зәиф ушаглардыр. Мән сизә сөз вермишдим, йеринә йетирдим. О да бизә бундан сонра даһа да йахындан көмәк едәҹәйинә сөз верди…\n“Азадлыг ҹарчысы” китабындан, тәртибатчы вә редактор Фәридә Ләман.\n“Адилоғлу” нәшриййаты, Бакы, 2003, 130 нүсхә, сәһ-38,39\nРедактордан: Китаб Нахчыван Мухтар Республикасынын Али Совети Рәйасәт һейәтинин сабиг сәдри, Совет иттифагынын тәркибиндән чыхмаг (бу һагда әлавә материалларын өврагын тарих бөлмүндә дәрҹ едилмәси планлашдырылыр, изләйин…) һаггында илк дәфә мәрданә гәрар верән Сәкинә ханим Әлийеванын һәйат йолунун бәзи мәгамларындан бәһс едир.\nНахчыван шәһәр интернат мәктәби мүәллимләринин\nмәзунларын бир групу илә ҝөрүшүндән фото ҝөрүнтүләр\nмәзунларын бир групу илә ҝөрүшүндән видео ҝөрүнтүләр\nXalqımızı, Vətənimizi tanıdan, onun üçün çalışan müəllif haqqında\nРазвитие астрономии в античности — часть II\n«Brazilyanın müəmmalı kəşfi» kitabı barədə Ramiz Dənizlə müsahibə\n“ Mənim Tanrım gözəllikdir, sevgidir “\nİntiqam Soltanı tanıyaq: Mən feministəm (müsahibə)\nNaxçıvan şəhər internat məktəbi 1961-2001\nБахыш сайы: 683\n3Һазырда сајтда оланлар: